Ne zaboraviti ljude sa branika otadžbine | 058.ba\nNe zaboraviti ljude sa branika otadžbine\nSRNA - Radoje Tasić - 08. januara 2013.\t058.ba\nVIŠEGRAD – Nikad ne smiju biti zaboravljeni oni koji su bili na braniku otadžbine Republike Srpske, istaknuto je na prijemu koji je povodom Dana Republike upriličio načelnik opštine Višegrad Slaviša Mišković za predstavnike Boračke organizacije, bivših komandanata i komandira Višegradske brigade Vojske Republike Srpske /VRS/ i policije, kao i logoraša.\n„Iznenađeni smo prijemom kod načelnika, koji se sjetio nas boraca, i nadamo se da će ideje koje smo mu iznijeli doprinijeti još boljem položaju boračkih kategorija“, rekao je bivši komandant Višegradske brigade VRS Luka Dragićević.\nNačelnik opštine organizovao je prijem i za nekadašnje čelne ljude višegradske privrede koji su podsjetili da su preduzeća tih ratnih dana proizvodila da bi se obezbijedili pripadnici VRS na frontu, a u poslijeratnom periodu da se stambeno smjeste brojne izbjeglice i prehrani stanovništvo.\nMišković je rekao da je u vremenu od 1992. do 1996. godine bio predsjednik i potpredsjednik Izvršnog odbora Skupštine opštine i da je sarađivao sa poslovnim ljudima.\n„Poznato mi je koliko su i oni učestvovali u naporima da se Višegrad odbrani i u stvaranju Republike Srpske“, dodao je Mišković.\nBiši direktor preduzeća „Terpentin“ Sekula Pecikoza je izrazio spremnost da rukovodioci firmi koji su sticali iskustvo prije, tokom i poslije rata pomognu oživljavanju posrnulih preduzeća.\nUoči Dana i krsne slave Republike Srpske, Mišković je razgovarao sa članovima porodica sa četvoro i više djece posebno o problemu zapošljavanja.\nMišković je potvrdio da u Višegradu žive 22 porodice sa četvoro i više djece gdje niko od članova ne radi, a isti broj porodica gdje je zaposlen samo jedan od ukućana.\n„Potrudićemo se da prioritetno pomognemo tim porodicama kod zapošljavanja ali i oko stambenog zbrinjavanja i zdravstvenog osiguranja“, rekao je Mišković.\nNikola Janjić je rekao da ima četvoro djece, da niko nije zaposlen i želja mu je da bar jedno od njih dobije radnu knjižicu.\n„Imam petoro djece, a niko u kući, uključujući i mene, nema stalno zaposlenje, pa očekujem od vlasti da mi pomogne“, rekao je Stojan Tošić.\nOznake: Dan Republike, Luka Dragićević, Slaviša Mišković


Društvo Archives - Stranica 38 od 78 -\nAleksinčanka Jelena Denčić noćas je u tri sata i tri minuta iza ponoći na svet donela svoje treće dete, devojčicu Minu. Bio je to prvi porođaj u rekonstruisanom odeljenju aleksinačke\nKiša jednako pala skoro u celoj opštini\nKiša koja je padala u protekla 24 sata pala je približno jednako skoro na celoj teritoriji opštine Aleksinac, pokazuju merenja Republičkog hidrometeorloškog zavoda. Prema dobijenim podacima, najviše padavina bilo je\nOtvoreno porodilište – čekaju se prve trudnice\n24.07.2018. Redakcija Društvo Ostavi komentar\nJutros u 7 sati, porodilište u Aleksincu zvanično je počelo sa radom. Prema rečima direktora Opšte bolnice doktora Gorana Vidića, tokom jučerašnjeg dana stigli su poslednji nalazi briseva, kojim je\nKako će izgledati novi most u Žitkovcu?\nRadovi na izgradnji novog mosta na Žitkovačkoj bari izazivaju pažnju stanovnika tog dela opštine Aleksinac. Prolaznici su juče imali prilike da vide uklanjanje gvozdene konstrukcije starog, na mnogim mestima korodiranog,\nPostavljen bajpas, sutra zatvaranje mosta\n20.07.2018. Redakcija Društvo Jedan komentar\nOd subote 21. jula, od 6 sati ujutru, most na Žitkovačkoj bari biće zatvoren za saobraćaj. Vozila nosivosti ispod 3,5 tone biće preusmerena preko tzv. bajpasa, novoformirane saobraćajnice pored mosta,\n17.07.2018. Srđan Ilić Društvo Ostavi komentar\nPobednik 12. po redu takmičenja u kuvanju riblje čorbe, koje je održano u sklopu manifestacije „Na Moravi vodenica stara“, je ekipa Mačori iz Čečine, sela iz opštine Doljevac. Na drugoj\nPočele prve pripreme, sledeće nedelje postavljanje „bajpasa”\n13.07.2018. Redakcija Društvo Ostavi komentar\nPrve fizičke pripreme za gradnju mosta na Žitkovačkoj bari počele su ovih dana. Deo ekipe izvođača radova već je na terenu, a, prema našim saznanjima, sledeće nedelje počeće novo premošćavanje.\nOd tri srednje škole u Aleksincu, samo je Tehnička škola „Prota Stevan Dimitrijević” upis budućih srednjoškolaca završila u prvom upisnom krugu. Svih 177 mesta je popunjeno, tako da će u\n«Previous Posts 1 … 36 37 38 39 40 … 78 Next Posts»


Vesti online / Vesti / Svet / Moskva: Vašington nas je razočarao\n"Duboko smo razočarani koracima SAD na ponovnom uvođenju sankcija Iranu. Uvođenje prvog ’paketa‘ američkih restrikcija je usmereno na miniranje realizacije Zajedničkog sveobuhvatnog akcionog plana iz kojeg je Vašington jednostrano izašao 8. maja. To je dobar primer nastavka prakse Vašingtona da krši rezoluciju SB UN 2231", navodi se u saopštenju ruskog diplomatskog resora.\nMoska osuđuje sve jednostrane sankcije tim pre je pogađaju interese trećih zemalja.\nKako navodi Ministarstvo inostranih poslova Rusije, Moskva će uraditi sve što može zarad očuvanja i pune realizacije nuklearnog sporazuma sa Iranom.\nRanije je visoka predstavnica EU za spoljnu politiku Federika Mogerini izjavila da Evropska unija ohrabruje preduzeća da povećaju svoje poslovanje sa Iranom, jer ta zemlja poštuje obaveze iz nuklearnog sporazuma. Međutim, predsednik SAD Donald Tramp smatra da biznismeni koji sarađuju sa Iranom ne mogu istovremeno da posluju i sa SAD, nakon što je Vašington ponovo uveo sankcije Teheranu.


RADNI SASTANAK U MINISTARSTVU ZA DRŽAVNU UPRAVU I LOKALNU SAMOUPRAVU – Romski Nacionalni Savet\nRNS jun 29, 2020 Leave a comment\nDržavni sekretar Ministarstva državne uprave i lokalne samouprave Ivan Bošnjak sastao se danas sa predstavnicima Nacionalnog saveta romske nacionalne manjine, a razgovarali su o aktivnostima koje su preduzete na unapređenju prava romske nacionalne manjine i planovima za naredni period.\nSastanku su prisustvovali predsednik Nacionalnog saveta romske nacionalne manjine Dalibor Nakić i predsednica izvršnog odbora nacionalnog saveta Pava Čabrilovski.\nOni su istakli da su zadovoljni dosadašnjom saradnjom sa Ministarstvom i upoznali su državnog sekretara Bošnjaka sa realizovanim aktivnostima koje su od zanačaja za unapređenje položaja i integraciji romske nacionalne manjine u Srbiji i izazovima sa kojima se svakodnevno susreću u svom radu.\nBošnjak je istakao da je Ministarstvo državne uprave i lokalne samouprave, ove godine iz Budžetskog fonda za nacionalne manjine podržalo 11 projekata za unapređenje obrazovanja romske nacionalne manjine, kao i da je pored toga odobreno i 17 multikulturalnih projekata od kojih se neki odnose i na obrazovanje romske nacionalne manjine.\nPodsetio je i da je usled epidemije korona virusom, Ministarstvo uputilo dopis jedinicama lokalnih samouprava sa zahtevom da se u romskim naseljima, u kojima je pristup pijaćoj vodi otežan ili onemogućen, ovaj problem reši dostavljanjem cisterni za vodu ili drugi dostupan način, a na tome su danas izrazili zahvalnost i predstavnici Nacionalog saveta romske nacionalne manjine. Pored toga, istakao je da je organizovana kampanja kojom su na društvenim mrežama Ministarstva upućeni apeli za brobu protiv širenja pandemije COVID19 na jezicima nacionalnih manjina, uključujući i romski.\nNa sastanku je zaključeno da je u narednom periodu potrebno više uključiti Nacionalni savet romske nacionalne manjine u aktivnosti Vlade, ministarstava, lokalnih samouprava i državnih organa kako bi se zacrtani ciljevi okviru Strategije za socijalno uključivanje Roma i Romkinja realizovali u skladu sa potrebama Srbije i srpskog društva u celini.\n← NASTAVAK OBILASKA ROMSKIH NASELJA – OPŠTINA ALEKSANDROVAC\nROMSKA REDAKCIJA RTV VOJVODINA EMISIJA „KULTURAKO ARESIPE“ →


Izvor: SrbijaDanas.com, 30.Apr.2018, 12:49 (ažurirano 02.Apr.2020.)\nPoznati sajt "Business Insider" izdao je listu preporuka, na osnovu istraživanja "Battery University" istraživačkog sajta i "Cadex" kompanije, na koji način bi trebalo pravilno puniti mobilni telefon.\nOvo je posebno važno za "iPhone" vlasnike, jer će na ovaj način očuvati bateriju, njeno maksimalno korisno stanje (punjivost) i odložiće njenu zamenu i ozloglašeno usporavanje "iPhone" uređaja.\nAko ovako punite telefon - baterija >> Pročitaj celu vest na sajtu SrbijaDanas.com << će mu najduže trajati:\nObjašnjenja i nalazi istraživanja: Punite bateriju kad god stignete, jer kratkotrajno punjenje ne može da joj naškodi. Ako dozvolite da se baterija često prazni do kraja pomažete u njenom starenju i skraćivanju radnog veka, pa i kapaciteta. Baterija će najduže trajati i imati isti kapacitet najduže, ukoliko je održavate na nivou napunjenosti između 65 i 75 odsto. Ukoliko održavate napunjenost na nivou manjem od 25 odsto rizikujete da oštetite bateriju brže. Litijum-jonske baterije nisu predviđene da se non-stop pune do 100 odsto kapaciteta, pa ih stoga nemojte često ni puniti na ovaj način.


Na današnji dan okupiran Sanski Most | Krajina.BA\nNa današnji dan okupiran Sanski Most\nPo uzoru na ostale općine na području Bosanske Krajine, SDS je pomenutog datuma na silu preuzeo vlast u općini Sanski Most. Kada je 1991. godine započela agresija na Hrvatsku, u Sanskom Mostu su se pojavili kontrolni punktovi na kojima su bili lokalni policajci, pripadnici TO i rezervisti vojne policije.\nVeć u novembru 1991. godine, Štab TO Sanski Most primao je uputstva od JNA o skladištenju, održavanju i preuzimanju oružja koje je potom dijeljeno isključivo srpskom stanovništvu. U periodu od kraja februara do aprila 1992. godine, u vazduh su dignuti mnogi objekti u vlasništvu Bošnjaka. Početkom aprila, na to područje je stigla 6. krajiška brigada i zauzela položaje oko Sanskog Mosta. Srpska policija i vojno osoblje u aprilu su započeli postepeno preuzimanje vlasti, počevši sa službom društvenog knjigovodstva, nakon čega su uslijedili radio stanica, banka, Dom zdravlja, škole, fabrike i glavna preduzeća. Direktori koji nisu bili Srbi smijenjeni su s položaja, a ostalim nesrbima je rečeno da se ne vraćaju na posao.\nDana 16. aprila 1992. godine, takozvana Skupština srpskog naroda osnovala je Srpsku opštinu Sanski Most. 17. aprila 1992. godine, predstavnici SDS-a su podijelili policijske snage u Sanskom Mostu i osnovali vlastite policijske snage. Srpske vlasti su od svih nesrba zahtijevale da potpišu zakletvu o lojalnosti Srbima. Oni koji su odbili da potpišu bili su otpušteni.\nOni su se iz općinske zgrade uspjeli izvući na sporedni izlaz, nakon čega su se uputili u pravcu sela Šehovci. Uslijedilo je šenlučenje i „proslava“ pripadnika srpskih paravojnih jedinica koje je potrejalo cijelu noć.\nNakon napada na općinsku zgradu, 21. aprila 1992. godine, dvojica članova srpskog Kriznog štaba dobila su uputstvo da posjete vođstvo regionalnih vlasti takozvane Autonomne regije Krajina, kako bi dobili upute za daljnje djelovanje. Na tom sastanku srpski krizni štab je preuzeo odgovornost za usmjeravanje i koordinaciju rada policije i Teritorijalne odbrane u Sanskom Mostu. Do 24. aprila 1992. godine, svi glavni objekti u gradu bili su pod kontrolom srpskih snaga, na kontrolnim tačkama u gradu postavljeni su punktovi na kojima je vršena kontrola i legitimisanje građana.\nPrethodni članakOd jutros 2 napada pasa na građane u Bosanskoj Krupi\nNaredni članakStigle mješaonice za sanske poljoprivrednike


Međunarodni dan planina – Turizmarium\nMeđunarodni dan planina ustanovljen je još 2002. godine, kako bi se istakao njihov značaj za prirodu i ljude. Planine obezbeđuju najveću količinu slatke vode, regulišu klimu i kvalitet vazduha, predstavljaju stanište za četvrtinu biljnih i životinjskih vrsta, dok 15% svetske populacije živi upravo u planinskim područjima. Ipak, njihova biološka raznovrsnost ugrožena je usled klimatskih promena, neodržive poljoprivrede, iskorišćavanja rudnih bogatstava, krčenja šuma, krivolova, prenamena zemljišta i prekomerne gradnje. Uz prirodne katastrofe, sve to dovodi do krhkog i nestabilnog okruženja za lokalne zajednice.\n“Brojni navedeni faktori ne ugrožavaju samo jedinstvene prirodne vrednosti planina, već dovode u pitanje i opstanak lokalnih zajednica u planinskim područjima. Moramo biti svesni da će se neodržive aktivnosti u prirodi u konačnici uvek odraziti na ljude, i to najčešće ne na one koji te aktivnosti sprovode. Najveće posledice trpe marginalizovane grupe, poput zajednica u ruralnim planinskim predelima, koje zbog nedostatka prilika za ekonomski razvoj napuštaju svoje domove. Zbog toga je jedna od preporuka da se politike specifične za planine, uvrste u nacionalne strategije održivog razvoja.”, ističe menadžer WWF-ovog programa za zaštićena područja Marko Pećarević.\nPlanine čine veći deo zaštićenih područja u našem regionu. Na konferenciji o uticaju pandemije Covid-19 na zaštićena područja, koju su 8. decembra organizovali WWF i Parkovi Dinarida, istaknuta je osetljivost zaštićenih područja u situacijama kada turizam nije moguć. I dok su neka područja, mahom nacionalni parkovi, uspeli da nadomeste prihode zbog masovnih poseta koje su usledile nakon ukidanja mera i nemogućnosti putovanja u inostranstvo, brojna manja zaštićena područja ostala su bez većeg dela planiranog budžeta. Otkazivanjem grupnih poseta i rekreativnih aktivnosti, upravljači i lokalne zajednice ostali su bez prihoda od prodaje ulaznica i izdavanja smeštaja.\n“Još uvek je neizvesno koliko će pandemija trajati i koliko je vremena potrebno da se situacija u zaštićenim područjima normalizuje. Ispred parkova, ali i Vlada regiona, sada je veliki izazov da pronađu mehanizme i načine koji će pomoći da se kriza izazvana pandemijom što lakše prevaziđe. U tom smislu planine kao značajne turističke atrakcije, koje pružaju staništa zaštićenim vrstama, uz njihovu održivu valorizaciju, mogu biti jedna od poluga koja će aktivirati turizam, odgovorne posetioce i generisati potrebne prihode kako zaštićenim područjima tako i lokalnoj zajednici”, napominje izvršni direktor Parkova Dinarida Zoran Mrdak.\nUpravo planine, koje su simbol Dinarskog luka, osim što imaju izuzetno vodeno, šumsko i pejzažno bogatstvo, pružaju i značajne potencijale za stvaranje raznovrsnih ekonomskih aktivnosti za parkove, kroz održivi turizam i poljoprivredu, zanatsvo, i mogu unaprediti razvojne modele zaštićenih područja našeg regiona.\nTags: biodiverzitetekologijaMeđunarodni dan planinaodrživi razvojplaninezaštita prirode\nEU sredstva za rekonstrukciju tvrđave Fetislam u Kladovu\nSveobuhvatna digitalna transformacija za manje od godinu dana


Drecun: Osmorica boraca OVK svedočili o trgovini organima\nDecembar 06, 2018 9:06\nPredsednik Odbora za Kosovo i Metohiju Milovan Drecun upozorava da vreme curi i da će Specijalno tužilaštvo za zločine OVK za nekoliko meseci doneti odluku da li podiže ili odustaje od optužnica za "žutu kuću". Ističe da postoji izveštaj u kojem se nalaze intervjui sa osmoricom Albanaca, boraca OVK, koji svedoče o svom učešću u trgovini organima.\n"Mi smo pre mesec dana novinarima, kada smo imali sastanak sa predstavnicima pojedinih ambasada podelili dosije 'Žuta kuća'. U njemu je bilo i ono o čemu se govori poslednjih dana u medijima – izveštaj forenzičkog tima koji je radio uviđaj u žutoj kući", rekao je Drecun gostujući u Dnevniku RTS-a.\n"Moramo da insistiramo i da uradimo sve da se što pre nađu na oputžnicama. Vreme curi, za nekoliko meseci doneće odluku da li podižu ili odustaju od optužnica. Moramo da ih snabdemo sa dokazima da nam se ne desi opet da niko ništa nije preduzeo", zaključio je Drecun.\nVeselji: Najava ostavki gradonačelnika na severu štetna 20\nĐurić:Srbija spremna za sporazum o autonomiji KiM u skladu sa evropskim i svetskim standardima 122


ZA PONEDELJAK, 27. JUL NAJAVLJEN JE TREĆI TRETMAN SUZBIJANJA ODRASLIH FORMI I LARVI KOMARACA NA TERITORIJI OPŠTINE DIMITROVGRAD – Radio Televizija Caribrod\n24/07/2020 24/07/2020 RT Caribrod\t0 Comments\tCaribrod, Dimitrovgrad, treći tretman suzbijanja odraslih formi i larvi komaraca\nZa ponedeljak, 27. jul najavljen je treći tretman suzbijanja odraslih formi i larvi komaraca na teritoriji opštine Dimitrovgrad. Suzbijanje odraslih formi komaraca počinje u 06.00, a larvi komaraca u 07,00 časova.\nTretman će biti obavljen u priobalju Nišave u ataru sela Gradinje i od ulaska u grad do izlaska iz Željuše, zatim u priobalju Lukavačke reke, kao i oko vade u Sportskom centru Park i na gradskoj pijaci i na gradskim zelenim površinama.\nGrađanima se preporučuje da u navedeno vreme ne borave na pomenutim lokacijama i da ne izvode kućne ljubimce. U slučaju nepovoljnih vremenskih prilika tretman se odlaže za prvi naredni dan kada vremenski uslovi pogoduju za izvođenje.\nKOŠARKAŠKI KLUB DIMITROVGRAD I NAREDNE SEZONE U ISTOM RANGU TAKMIČENJA, ZBOG PANDEMIJE KORONA VIRUSA POČETAK NOVE SEZONE NEIZVESTAN →\nNASTAVA ZA DECU MIGRANATA I U DIMITROVGRADU\n29/08/2017 RT Caribrod\t1\nНАКОВУ БРОНЗА, МИЛИЦА ЗАРКОВ 4. У НИШУ\n28/11/2016 28/11/2016 RT Caribrod\t0\nOKRUGLI STO O TRGOVINI LjUDIMA\n06/03/2020 06/03/2020 RT Caribrod\t0


Objavljeno: 15:15, 29. Septembra 2015.\n“U toku je priprema za određenu investiciju koja je ranije započeta, a koja bi trebalo dati sigurnost za nesmetan rad ovog proizvodnog objekta”, rekao je Đokić.\n“Kada govorimo o proizvođačima, moramo naći način da u okviru cijelog sistema ERS-a budemo maksimalno solidarni i da zakonska rješenja obezbjede stabilnost i funkcionalnost sistema, imajući u vidu da nije isto proizvoditi energiju u termoelektranama, gdje su troškovi znatno veći, u odnosu na hidroelektrane gdje su manji”, rekao je Đokić.\n“Aktuelni problem u Hidroelektrani Višegrad je cijena električne energije. Ova hidroelektrana ne proizvodi najjeftiniju električnu energiju, već ima najnižu cijenu električne energije ne samo u Republici Srpskoj, nego i šire”, rekao je Lakić.\n“U narednom periodu taj problem mora biti riješen. Spremni smo da zajedno sa cijelim sistemom ERS-a donesemo najpovoljniju odluku”, rekao je Lakić i dodao da će povećanje cijene električne energije biti u funkciji razvoja ERS-a.


MINISTARSTVO FINANSIJA: Informacioni sistem za efikasno upravljanje javnim investicijama | Banjaluka.net\nMINISTARSTVO FINANSIJA: Informacioni sistem za efikasno upravljanje javnim investicijama\nU Ministarstvu finansija Republike Srpske danas je počela obuka predstavnika jedinica lokalne samouprave za upotrebu informacionog sistema za upravljanje javnim investicijama – PIMIS.\n“Ovaj sistem instalisan je u svim jedinicama lokalne samouprave, te će nakon ove obuke predstavnici lokalnih zajednica biti spremni da projekte, odnosno njihove kapitalne investicije, unose u PIMIS sistem odnosno da unose nove i ažuriraju informacije o postojećim investicionim projektima”, rekla je Čičkovićeva novinarima prije početka obuke.\nOna je navela da u obuci danas učestvuje 10 predstavnika jedinica lokalne samouprave dok će se za ostale, od ukupno 63 jedinice, obuka sprovoditi naredna dva mjeseca.\nČičkovićeva je istakla kako će se koordinisanim usklađivanjem javnih investicija postići efikasnije lociranje projektnih resursa.\nObuka se organizuje u u okviru nastavka implementacije projekta “Razvoj kapaciteta u Ministarstvu finansija za efikasno upravljanje javnim investicijama”, koji ima za cilj da uvođenjem softvera i podrškom koherentnom zakonodavnom i regulatornom okviru za planiranje strateških politika poveća kapacitet Ministarstva finansija Republike Srpske u upravljanju procesom javnih investicija.


Nikanor - pravoslavni vladika ili balkanski mafijaš? - eVršac\nVladika banatski Nikanor danas je pred vernicima u opštini Plandište uputio niz uvreda i pretnji na račun pomoćnika predsednika opštine Plandište Dušana Ćurčića, ali tek kada se uverio da Ćurčić nije prisutan.\nNikanor je Ćurčića, pred vernicima, nazivao “fićfirićem”, govorio je da Ćurčić “ne zna kome se zamerio”, zapitkivao je da li je on “nekakav kandidat”, a ako jeste da “neće dočekati…” i konstantno ponavljao da će on (Nikanor) “da mu objasni…” i slično, što je izazvalo zgražavanje okupljenih.\nĆurčić je jedan od vernika koji su se, na seoskoj slavi u Miletićevu, na kulturan način suprotstavili Nikanoru i nisu dozvolio da iznosi uvrede na račun gradonačelnice Vršca Dragane Mitrović i predsednika Srbije Aleksandra Vučića, te nisu dozvolili da se minimalizuje učešće samih vernika u obnovi i izgradnji pravoslavnih hramova u ovoj južnobanatskoj opštini.\nOvo je još jedan u nizu sramnih događaja čoveka koji predstavlja Srpsku pravoslavnu crkvu, a nastupa preteći poput mafijaša, čoveka čiji nastupi u javnosti nikako nisu u duhu Pravoslavlja, što potvrđuje i sve manji broj vernika koji mu prilaze da ga pozdrave.\nI oni koji su mu do danas držali stranu, sada nam svedoče da je upravo u Miletićevu, na pomenutoj seoskoj slavi, u vidno alkoholisanom stanju, izgovorio rečenicu koju su sa njima znanim razlogom ranije prećutali: “Dabogda se srušio hram Svetog Save, ako SNS pomaže njegovu izgradnju!”.


Turistički vodič: Grčka i dalje hit leta, Španija će tek biti - BalkaniYUm.TV '); } //]]>\nGrčka i dalje hit leta, Španija će tek biti\nGrčka će i ove godine biti najtraženija za letovanje srpskih turista, a na drugom mestu je Španija, za koju je nakon ukidanja viza povećano interesovanje, navode u turističkim agencijama.\nPrema anketi koju je sprovela Nacionalna asocijacija turističkih agencija (YUTA), oko polovina građana letovanje će provesti u Grčkoj, za Španiju se odlučilo oko 18 odsto građana, dok je na trećem mestu Turska.\nPredstavnik turističke agencije "Argus turs" Aleksandar Vučković izjavio je agenciji Beta da se uprkos ukidanju viza ove godine ne očekuje veliko povećanje putovanja, a razlog je loša ekonomska situacija u zemlji.\n"Ima interesovanja, ali ne u tako velikom broju kao što se moglo očekivati", navodi Vučković.\nOn je rekao da je zbog ukidanja viza povećano interesovanje za Španiju, koja uglavom privlači mlađe generacije.\nKako navodi Vuckcović, Grčka je i dalje "broj jedan", očekuje se i veće interesovanje nego prošle godine, uglavnom zbog povoljnih cena jer, na primer deset dana letovanja na Halkidikiju sa autobuskim prevozom u junu košta oko 59 evra.\nOn je naveo da ima interesovanja srpskih turista i za letovanje u Hrvatskoj i Sloveniji, ali se to uglavnom svodi na individualna putovanja.\nVučković je rekao da se zbog ukidanja viza povećava broj turista koji samostalno organizuju putovanje, ali da je ipak povoljnije ukoliko odluče da letuju preko turističke agencije.


Gordana Čomić zatražila je od ministarke poljoprivrede Snežane Bogasavljević Bošković da proveri šta se dešava sa isplatama subvencija poljoprivrednicima i navela da ima informacije da kasne i da je isplaćeno samo 2.000 od 6.000 dinara.“Od najavljenih 6.000 dinara subvencija isplaćeno je samo 2.000 za gorivo“, navela je ona i dodala da nema isplata za subvencije po hektaru.\nŽarko Mićin iz Srpske napredne stranke rekao je da vlada na čelu sa Aleksandrom Vučićem sprovodi politiku štednje, o čemu govori i prodaja službenih vozila, dok predsednik Vlade Vojvodine Bojan Pajtić sprovodi politiku „bahatog trošenja“.\n„Koliko je službenih vozila prodato i koliko je država zaradila od prodaje, a koliko je vozila registrovano na vladu i Skupštinu Vojvodine“, pitao je Mićin.\nPoslanik Socijalističke partije Srbije Zvonimir Stević pitao je Ministarstvo kulture i informisanja da li će jedini list na srpskom jeziku koji izlazi na Kosovu i Metohiji „Jedinstvo“ biti ugašen.\n„Da li će konačno da se reši veoma osetljiv problem priznavanja diploma sa kosovskih univerziteta“, upitao je Haljimi, dodavši da je od Ministarstva prosvete dobio nepotpun odgovor što se tiče udžbenika na albanskom jeziku.\nOna je rekla da je više od 10 hektara bagremove šume isečeno na Fruškoj gori i da je zahtev navodno stigao iz manastira Vrdnik koji je restitucijom dobio zemlju. Skupština Srbije je danas počela prolećno zasedanje, a na dnevnom redu sednice je 11 tačaka medju kojima je i Predlog zakona o zaposlenima u autonomnim pokrajinama i jedinicama lokalne samouprave.


Aerodrom Banjaluka - Page\nFebruary 28, 2020, 08:42:24 am\nPALUBA > RV i PVO > Civilna Avijacija > Topic: Aerodrom Banjaluka\nAuthor Topic: Aerodrom Banjaluka (Read 1268 times)\nPosts: 30 905\n« on: May 30, 2019, 12:55:55 pm »\nOd kraja jula letovi iz Banjaluke do Teherana\nIranska avio-kompanija Mahaner od 21. jula startuje sa direktnim letovima Banjaluka – Teheran.\nOvu informaciju je objavio portal Exyuaviation, a što je za Srpskuinfo potvrđeno i iz drugih dobro obaviještenih izvora.\n140994.jpg (41.13 KB. 658x494 - viewed 22 times.)\nLetovi će biti dva puta nedjeljno - petkom i nedjeljom.\nAvio-kompanija će prevoziti putnike Erbasovim avionom A310.\nSa uvođenjem ove linije, iz Banjaluke će se moći direktno otputovati za šest gradova: Stokholm, Mememingem, Brisel, Berlin, Beograd i Teheran.\nRe: Aerodrom Banjaluka\n« Reply #1 on: June 21, 2019, 02:16:01 pm »\nSa banjalučkog aerodroma prvi put poletio avion za Atinu\nPrvi let za Atinu kompletan je rasprodat, kao i sljedeći koji koji je planiran za 30. juni. Ovo je važno za stanovnike Banjaluke ali i Republike Srpske jer na ovaj način mogu da odlaze na nove destinacije.\n- Srećni smo naravno što je zainteresovanost turista velika, što su odlučili da upravo ovako preko Aerodroma Banjaluka, njihova prva stanica na konačnici bude današnji let za Atinu - rekao je Milan Račić direktor preduzeća Aerodromi Republike Srpske.\n- Grad Banjaluka pored toga što je glavni grad želi da postane i regionalni centar a takvu poziciju ne može da dobije bez Aerodroma. Obaveza grada kao i Vlade Republike Srpske jeste da Aerodrom i funkcioniše - smatra Amidžić.\n- Ove godine pored letova za Tursku, organizovali smo i letove za Atinu, devet letova za Grčku koji su prilično popunjeni, a danas leti prvi let - istakao je Vedran Јokić predstavnik agencije Kontiki travel.\nKroz banjalučki aerodrom u prvih pet mjeseci prošlo je gotovo 52.000 putnika. Najbolji rezultati ostvareni su u maju kada je posjetilo nešto manje 13 hiljada putnika.\n« Reply #2 on: December 02, 2019, 10:32:28 am »\nRajaner u Banjaluku dovezao stohiljaditog putnika; Letovi po promotivnim cijenama\nAviokompanija Rajaner proslavila je danas dolazak stohiljaditog putnika u Banjaluku od početka poslovanja u novembru 2018. godine.\nDirektor Aerodroma Republike Srpske Milan Račić uručio je besplatnu povratnu kartu za Berlin Milovanu Mrđi koji je sletio danas iz Berlina u Banjaluku.\nOvom prilikom Račić je rekao da je veliko zadovoljstvo ugostiti 100.000 putnika na banjalučkom aerodromu.\n- Mi ćemo nastaviti uspješnu saradnju sa kompanijom Rajaner koja našim putnicima omogućava konekciju sa Evropom i svijetom, a nama konstantan poslovni rast - naglasio je Račić.\nPovodom proslave stohiljaditog putnika, kompanija Rajaner je pustila u prodaju karte za letove po cijeni od 14,99 evra za putovanja do kraja januara 2020. koje se moraju rezervisati do utorka, 3. decembra na veb stranici kompanije www.Ryanair.com.\nKompanija Rajaner u narednoj godini nudi iz Banjaluke ukupno pet ruta - do Berlina, Brisela, Memingena, Štokholma, a od marta 2020. godine uvodi novu liniju do Frankfurta, što će pomoći u prevozu 160.000 putnika, kaže Denis Barabas iz ove aviokompanije.\n- Banjalučki putnici i posjetioci sada mogu rezervisati svoj godišnji odmor na pet ruta sve do oktobra 2020. godine, leteći po najnižim cijenama i sa najzelenijom/najčišćom glavnom aviokompanijom u Evropi, sa najmanjom emisijom ugljen-dioksida - navode iz ove aviokompanije.\n« Reply #3 on: January 31, 2020, 10:48:27 am »\nJedinom aerodromu u RS preti zatvaranje: Moraju da ulože milione u obnovu\nJedinom aerodromu u Republici Srpskoj, u Mahovljanima kod Laktašta, preti zatvaranje ukoliko hitno ne uloži milione maraka i popravi poletno-sletnu stazu.\nPreduzeću "Aerodromi Republike Srpske" koje gazduje aerodromom mogla bi biti oduzeta "Potvrda za javnu upotrebu" ako ne koriguje nepravilnosti koje je utvrdila Direkcija za civilno vazduhoplovstvo Bosne i Hercegovine (BHDCA), saznaje portal Kapital.\nBHDCA u Izveštaju o sprovedenom stručnom nadzoru aerodromskog operatora "Aerodromi RS" od 4. decembra istakla je niz nepravilnosti koje dovode do nefunkcionalnog sistema rada ovog preduzeća.\nRok za korigovanje problema, koji su istaknuti u izveštaju, dat je do 8. septembra 2020. godine, te ukoliko ne dođe do poboljšanja uslova, letovi sa banjalučkog aerodroma će biti ograničeni ili čak potpuno zabranjeni.\nJedna od glavnih stavki koje "Aerodromi RS" treba da koriguju jeste osnovna staza koja nije u skladu sa propisima. Privremeno izuzeće za ovu stazu, koje je davno dobijeno, isteklo je još 2016. godine, te od tada radi suprotno propisima.\nOsim piste, navedeno je još niz mera koje je potrebno preduzeti da bi poboljšali funkcionalnost, a među kojima je i korigovanje aerodromskog priručnika, nefunkcionalnost WAG rasvete, zamena dotrajalog sanitetskog vozila, poboljšanje vatrogasne službe itd.\nIz BHDCA su za portal Capital rekli da je preduzeće "Aerodromi RS" do početka 2020. godine dostavilo korektivni plan za mere i aktivnosti radi otklanjanja uočenih nepravilnosti.\n"Na osnovu uvida u Plan korektivnih aktivnosti, BHDCA je prihvatila plan i utvrdila da je aerodromski operator otklonio deo nalaza, dok je otklanjanje jednog dela nalaza, u skladu sa rokovima navedenim u Korektivnom akcionom planu, još uvek u toku", naveli su u odgovoru iz BHDCA.\nIz "Aerodroma RS" tvrde da imaju u planu rešavanje ovog problema, i dodaju da je ovaj projekat uvršćen u plan poslovanja preduzeća za period od dve godine i da trenutno nemaju sredstva kojima bi uradili proširenje aerodromskog kompleksa i osnovne staze.\n"Kako bi međunarodni aerodrom Banjaluka zadržao kategoriju, nastavićemo započete aktivnosti na Projektu proširenju aerodromskog kompleksa i osnovne staze aerodroma prema istoku. Pošto do danas novčana sredstva nisu obezbeđena aerodrom je kandidovao projekat Proširenja osnovne staze kao projekat za Program javnih investicija Republike Srpske", plan je uprave "Aerodroma RS".\nZa realizaciju celog projekta potrebno je tri miliona KM.\n« Reply #4 on: January 31, 2020, 02:20:32 pm »\nVlada neće dozvoliti da bude ugroženo poslovanje Aerodroma Banjaluka\nPredsjednik Vlade Republike Srpske Radovan Višković rekao je danas u Banjaluci da će Vlada Srpske učiniti sve kako ne bi bilo ugroženo poslovanje Aerodroma Banjaluka, koji godišnje bilježi više od 100.000 putnika.\n- Bilo je kašnjenja u određenim procedurama i nadam se da će nakon što je formiran novi saziv Savjeta ministara te procedure biti ispoštovane - rekao je Višković novinarima u Banjaluci.\nOn je naglasio da je Vlada Srpske u svakom momentu spremna da odvoji dodatni novac da se otkloni sve ono što je "usko grlo" na Aerodromu Banjaluka.\n- Nakon što smo došli u poziciju da imamo više od 100.000 putnika godišnje koji na Aerodromu Banjaluka ostvaruju svoje potrebe, bilo bi više nego neozbiljno da dovedemo u pitanje njegovo poslovanje - naglasio je Višković.\n« Reply #5 on: February 03, 2020, 10:47:14 am »\n- Naš cilj je da dupliramo broj dnevnih letova i da uvedemo još veći broj čarter letova iz Banjaluke - ističe Račić.\n- Prema procjenama iz "Rajanera", njihovi putnici troše u prosejku oko 400 maraka. Kada se ovaj broj pomnoži sa 123.000, koliko je bilo putnika sa našeg aerodroma u "Rajaner" avionima, dolazimo do cifre od gotovo 50 miliona koji su upumpani u privredu Republike Srpske. Ugovorom sa tom kompanijom dobili smo uvećanje broja putnika za preko 500 odsto u odnosu na godinu ranije - ističe Račić.\n- Naši građani već od ovog mjeseca mogu da lete pored već poznatih linija i za Frankfurt. Od marta će moći i za Beč, a optimista sam i za još nekoliko zanimljivih destinacija u zapadnoj i istočnoj Evropi. Za Beč uvodimo dva leta sedmično, uz mogućnost povećanja broja letova. Kompanija "Lauda" će prevoziti putnike za Beč - navodi Račić.\n- Imamo podršku Vlade Republike Srpske, ali mora biti još veća. Do sada smo veliku podršku imali od Milorada Dodika, srpskog člana Pperdsjednštva BiH, i koji je uvijek imao sluha za razvoj Aerodroma Banjaluka - ističe Račić.\nKada se govori o nivou BiH i saradnji sa Savetom ministara, tvrdi da prošli saziv nije imao sluha za banjalučki aerodrom i nije ostvarena saradnja koja bi unaprijedila rad aerodroma.\n- Očekujem da novi saziv Saveta ministar bude operativniji i da omogući Aerodromu Banjaluka da se razvija, a to se najviše može kroz ulaganja - ističe Račić.\n- Pista na aerodromu je odlična i nema problema za izvođenje operacija. Zemljište oko piste u dužini od 75 metara je stabilizovano i tu nije ništa sporno - zaključio je Račić.\n« Reply #6 on: February 10, 2020, 09:23:13 am »\nEkspanzija: Banjalučki aerodrom uvodi tri nove rute\nAerodrom Banjaluka predviđa da će opslužiti ove godine 200.000 putnika i uvesti letove ka tri nove destinacije.\nRajaner je ove nedelje objavio uvođenje letova između frankfurtskog aerodroma Han i drugog po veličini grada u BiH, dok će njegova podružnica Lauda početi u aprilu da leti za Beč, a na će tim letovima biće avioni Rajanera, piše portal Exyuaviation.\n"Sa optimizmom gledamo na uvođenje nekoliko interesantnih destinacija u zapadnoj i istočnoj Evropi ove godine. Za Beč će se leteti dvaput nedlejno, mada postoji mogućnost da se broj tih letova poveća", kazao je generalni direktor banjalučkog aerodroma Milan Račić.\nPrema njegovim rečima, ugovorm sa Rajanerom predviđeno je da taj niskobudžetni avio-prevoznik uvodi dve nove rute iz Banjaluke godišnje. Do njega se trenutno leti iz pet evropskih destinacija, međutim, letovi iz Stokholma obustavljaju se krajem marta zbog zatvaranja Rajanerove baze u švedskoj prestonici.\n"Prosečno imamo dnevno dva leta iz Banjaluke. Naš cilj je da to udvostručimo kao i da imamo više čarter letova", kaže Račić.\nEr Srbija održava letnje čarter linije iz Banjaluke do Atine i Antalije, uz redovne letove ka Beogradu.\nTokom 2019, Aerodrom Banjaluka opslužio je 149.966 putnika i ostvario godišnji rast prometa od čak 314 procenata.\nZbog velikog povećanja saobraćaja, operater banjalučkog aerodroma otpočeo je tendersku proceduru za izbor izvođača radova na prošireju zgrade terminala, a vrednost projekata je procenjena na 360.000 evra.\n« Reply #7 on: February 13, 2020, 03:32:43 pm »\nOd oktobra avionska linija Banjaluka - Milano\nOd 26. oktobra sa banjalučkog aerodroma poletjeće prvi avion za Milano, potvrdio je Alternativnoj televiziji direktor Aerodroma Republike Srpske Milan Račić.\nTaj grad je deveta destinacija sa kojom će Banjaluka biti povezana avio-saobraćajem. Kao i sve prethodne, i ova linija je za turističke radnike velika šansa.\n- 26. oktobra otvaramo novu liniju iz Banjaluke za Milano - rekao je Račić.\nLinija za Frankfurt koja je uvedena prije deset dana sjajno funkcioniše, te su na aerodromu prezadovoljni brojem putnika.


Washington smanjuje penzije bivših predsjednika SAD-a – dijalogin.tv\nBivši američki predsjednici više neće imati penzije od stotinjak hiljada dolara, jer to opterećuje budžet SAD, a svakako svojim knjigama i predavanjima zarađuju milione, navode američki portali.\nDonji dom američkog Kongresa izglasao je zakon o smanjenju penzija i drugih povlastica za bivše predsjednike, a taj tekst treba da potvrdi Senat.\nPrema zakonu iz 1958. godine, bivši predsjednici primaju ogromne penzije i imaju pravo na budžet iz kojeg plaćaju saradnika i održavanje kancelarija. Nekadašnji američki predsjednici zarađuju milione dolara honorara svojim knjigama ili govorima, napominje republikanac Jody Hice, autor zakona.\nS obzirom na ogroman nacionalni dug, bivši predsjednici moraju biti primjer za štednju, smatraju američki poslanici.\nPrema novom zakonu, ukupna godišnja penzija svakog bivšeg predsjednika ne bi trebala da premaši 200.000 dolara godišnje, a budžet za kancelariju i saradnike iznosiće najviše 500.000 dolara.\nSvota bi trebala biti smanjena na 350.000 dolara u šestoj godini nakon izlaska iz Bijele kuće, te na 250.000 u jedanaestoj.


Niška televizija » Srpsko -Ruski Humanitarni Centar je pomogao stanovnicima poplavljenih područja (VIDEO)\nObjavljeno 23.04.2014. 16:34\nDoniranjem ćebadi, šatora, mobilnih elektrana kao i ostalih stvari koje su neophodne Srpsko -Ruski Humanitarni Centar za vanredne situacije je pomogao stanovnicima poplavljenih područja. Kiše i poplave koje su zadesile Srbiju prethodnih dana polako jenjavaju, ali opasnost od vodene stihije i dalje postoji.\nIz Srpsko – Ruskog humanitarnog centra kažu da su zadovoljni saradnjom sa MUP-om i sektorom za vanredne sitacije i da su spremni za dalje akcije ukoliko budu potrebne. Iako je ovaj centar međuvladina organizacija, kažu da će se truditi da pre svega pomognu ugroženima u Srbiji a zatim i celom Balkanu.


Prema oceni Saveta stranih investitora (FIC) i mišljenja koje je dato u novoj Beloj knjizi 2019, najveći napredak u Srbiji ostvaren je donošenjem Zakona o javnim beležnicima, zatim u sektorima nafte i gasa, duvanske i transportne industrije, kao i usvajanjem Zakona o naknadama za korišćenje javnih dobara, decembra prošle godine.\nPotpredsednik Saveta stranih investitora u Srbiji, Dejan Turk, kaže za Tanjug da je vlada prepoznala preporuke stranih investitora kao važne za dalje unapređenje ekonomije u zemlji. FIC u novoj Beloj knjizi 2019, koja će danas biti zvanično predstavljena, i dalje insistira na tri, po njihovom mišljenju, veoma važna područja u kojima je neophodno nastaviti reforme:\nZatim, važan je nastavak strukturnih reformi i unapređenje nivoa postignute fiskalne konsolidacije, rešavanje problema privatizacije javnih preduzeća i "korporatizacija" državnih preduzeća.\nSavet stranih investitora uveo je 2017. godine u praksu rangiranja napretka u ispunjavanju preporuka - "FIC index". Država je do sada prema ovim merilima u proseku ostvarivala trećinu preporuka. Ove godine, ističe Turk, ostvareno je 41 odsto preporuka iz Bele knjige 2018, što je za sedam odsto više.\n"Što znači da smo napravili značajan napredak u odnosu na prošlu Belu knjigu preporuka", kaže Turk i naglašava značaj zajedničkog rada vlade i članova FIC-a na realizaciji preporuka stranih investitora.\nStav stranih investitora iznet u Beloj knjizi 2019 je da se doneti zakoni moraju značajnije primenjivati u praksi, a posebno, ono što je kompanijama značajno, u oblasti oporezivanja i rada inspekcijskih službi. Fokus FIC-a biće i dalje na devet oblasti u kojima su potrebne brže reforme.\nDA LI ĆE INTEGRACIJA DONETI POVOLJNOSTI POTROŠAČIMA "Tehnomanija" preuzima "Vin Vin"\nTo su, navodi Turk, oblast poreza, rada, digitalizacije i elektronskog poslovanja, nekretnina i izgradnje, rada inspekcija, bezbednost hrane, farmaceutska industrija, kao i opšti pravni okvir s akcentom na zakone o stečaju i deviznom poslovanju.


Beta 24. marta 2018. 11:10\nNarodna stranka preporučila je danas Vladi i predsedniku Srbije Aleksandru Vučiću da je bolje da ne pomaže IT industriji, ako pod tim podrazumeva davanje novčane podrške stranim firmama iz istog sektora.\nKako je navedeno, sektor informacionih tehnologija do sada se uspešno razvijao bez učešća Vlade Srbije i u žestokoj svetskoj konkurenciji, a zaposleni u toj industriji izborili su se za svoje mesto sopstvenim znanjem.\nPodsećaju da je Vlada Srbije potpisala ugovor sa nemačkim „Kontinentalom“, kojim je toj kompaniji odobrena državna subvencija od 9,5 miliona evra za zapošljavanje 500 programera, ili čak 19.000 evra po zaposlenom.\nTako je Vlada Srbije učinila jednu stranu kompaniju poželjnijom od stotina domaćih firmi zbog visokih dotiranih plata i time uticala na povećanje nelojalne konkurencije, dodaju iz Narodne stranke.\nKako se navodi, Vlada Srbije je omogućila stranoj firmi da zaposli naše programere jeftino, a da kasnije proizvod proda skuplje, iako bi taj ili sličan proizvod i naša IT industrija mogla da proda bilo gde u svetu.\nKao da domaćim firmama u IT industriji nije dovoljno što se bore na svetskom tržištu sa sve većim zahtevima, Vlada Srbije im je zagorčala život favorizovanjem strane kompanije, piše u saopštenju.\n„Kada ova vlast stane iza strane firme, onda ona dobije 19.000 evra po zaposlenom, a kada pomaže domaćim firmama, one prodju kao Goša u Smederevskoj Palanci“, ističu iz Narodne stranke koja apeluje na Vladu da prestane da na taj način „pomaže“ IT industriju, dok je imamo.


Eskobar: Još puno posla u dijalogu, u narednih godinu dana očekujem veliki napredak – Politika – radiosabac.com\nEskobar: Još puno posla u dijalogu, u narednih godinu dana očekujem veliki napredak – Politika\nin Politika, sever Kosova\nVisoki zvaničnik američkog Stejt departmenta Gabrijel Eskobar izjavio je danas u Briselu da u dijalogu Beograda i Prištine ima još puno posla, ali da u narednih godinu dana očekuje veliki napredak.\nNakon što su pregovarački timovi Beograda i Prištine danas u Briselu postigli sporazum o deeskalaciji tenzija na severu Kosova, uz posredstvo EU i Eskobara, američki diplomata je novinarima rekao da je „ponosan što su obe strane pokazale posvećenost nalaženju rešenja“.\n„Ideja je bila da se odmah u Briselu postigne sporazum o deeskalaciji, a da se kasnije traži održivo rešenje. Ishod pregovora je veliki uspeh“, kazao je Eskobar, zamenik pomoćnika američkog državnog sekretara za evropska i evroazijska pitanja.\nEskobar je nekoliko puta istakao ulogu specijalnog predstavnika EU za dijalog Beograda i Prištine Miroslava Lajčaka u postizanju dogovora, rekavši da je „veoma naporno radio“ da bi dve strane došle do rešenja.\n„Želim da pohvalim gospodina Lajčaka za naporan rad i za uspeh koji smo postigli danas u partnerstvu sa EU“, naveo je Eskobar, koji je i izaslanik Stejt departmenta za Zapadni Balkan.\nEskobar je rekao da su SAD smatrale „eskalaciju oko granice (Srbije i Kosova) kao nezdravu“ i da su pozivale obe strane da se ponašaju krajnje uzdržano.\n„Primena odluke (Prištine) o zameni registarskih tablica mnoge od nas je iznenadila, ali drago mi je da smo uspeli da smanjimo tenzije. Sada treba tražiti rešenje za to pitanje koje bi bilo više u evropskom duhu“, kazao je Eskobar.\nOn je ponovio da SAD pružaju punu podršku dijalogu Srbije i Kosova pod pokroviteljstvom EU i izrazio optimizam povodom nastavka tog procesa.\n„Imamo blisku komunikaciju sa vladama u Beogradu i Prištini, kao predstavnik za region biću aktivan i otvoren za nalaženje rešenja i bilateralno i u partnerstvu sa našim evropskim prijateljima“, rekao je Eskobar.\nNaveo je da zemlje Zapadnog Balkana treba da uđu u EU i dodao da će „nastaviti da šalje poruku da su one potrebne Uniji“.\n„Nadamo se da će EU, i kao organizacija i njene članice, razumeti značaj integracije Zapadnog Balkana“, rekao je bivši zamenik američkog ambasadora u Beogradu.\nEskobar je rekao da su Severna Makedonija i Albanija postigle veliki napredak na putu ka EU i da zaslužuju da Brisel što pre otvori pregovore sa Skopljem i Tiranom. Dodao je da se SAD nadaju da će se to desiti ove godine.\nGovoreći o vašingtonskom sporazumu, koji su lideri Srbije i Kosova postigli u Beloj kući pre više od godinu dana, Eskobar je ukazao da u tom dokumentu „ima važnih stvari“ i kao naročito značajan izdvojio moratorijum na uzdržavanje Prištine od traženje prijema u članstvo međunarodnih organizacija i Beograda od lobiranja za povlačenje priznanja nezavisnosti Kosova.


Mirsadu Purivatri dodijeljena nagrada Europa Cinemas | Sarajevo Film Festival\nNagrada je Mirsadu Purivatri dodijeljena u znak priznanja za doprinos promociji evropskog filma u okviru programa Sarajevo Film Festivala te u okviru repertoara kina Meeting Point, a u petak uveče mu je uručio češki reditelj Bohdan Sláma.\nPrimajući nagradu Purivatra je istakao da ovo priznanje dijeli sa svima koji su u proteklih dvadeset godina uspješno razvijali koncept Sarajevo Film Festivala i rada kina Meeting Point.\n“Baveći se poslom kreiranja kulturnih događaja u okviru Obala Art Centra u Sarajevu, koji su se ticali vizuelne i pozorišne umjetnosti, muzike i filma, u godinama nakon rata i danas, u potpunosti smo se usmjerili u programiranje filmskih sadržaja, zbog toga što cijenimo da je film umjetnička forma koja najlakše i najjednostavnije dopire do publike preskačući kulturološke, nacionalne, rodne, dobne i obrazovne granice. Dugogodišni rad na ovom poslu, mojim saradnicima i meni daje za pravo da vjerujemo da je gledanje dobrog filma zajedno, u filmskoj dvorani, dragocjeno iskustvo koje bi svako društvo trebalo nastojati očuvati. Posebno nam je važno mjesto koje evropski film zauzima u našem programu, donoseći priče koje su nam bliske, nekad vesele, nekad tužne, priče koje nas tjeraju na razmišljanje, koje nam daju inspiraciju u komplikovanom vremenu u kome živimo. Sretni smo i ponosni zbog svega što smo postigli stvarajući Sarajevo Film Festival i kino Meeting Point, i što je danas grad Sarajevo prepoznat kao centar razvoja regionalne filmske industrije kao dijela evropske i svjetske kinematografije.”\nOve godine Europa Cinemas ukazala je na značaj projekta Operacija kino, putujućeg kina Sarajevo Film Festivala, uvrštavajući ga u svoj program podrške. Riječ je o filmsko-obrazovnom programu koji promovira filmska ostvarenja s posebnim akcentom na evropski i regionalni film, koji je samo u protekloj godini, predstavio program u 45 bosanskohercegovačkih gradova.\nMreža Europa Cinemas, osnovana 1992. godine, trenutno okuplja 977 kino dvorana u 596 evropskih gradova, a sarajevsko kino Meeting Point, koje je i dom Sarajevo Film Festivala, njen je član od 1998. godine.\nEuropa Cinemas finansira se iz fondova MEDIA programme (Creative Europe) i Centre national du cinéma et de l'image animée (CNC), a zahvaljujući podršci Eurimagesa i Ministarstva vanjskih poslova Francuske uticaj Europa Cinemas proširen je i na zemlje Istočne Evrope, Balkana, Rusije i Turske.\nTokom ceremonije u Pragu dodijeljena je i nagrada za najbolji program holandskom Filmhuisu te nagrada za najbolje aktivnosti za mladu publiku koja je ove godine pripala grčkom kinu Cine Paradisos.


U Udruženju banaka prezentovano softversko rešenje za prenos računa - Udruženje banaka Srbije\nMS BI alat - neizbežan put kroz digitalizaciju\nAktuelni trendovi i preporuke za unapređenje platnog prometa sa inostranstvom\nRegulatorna reforma referentne kamatne stope i kvalitet zastupanja pred sudom\nACI CEE konferencija\nU Udruženju banaka prezentovano softversko rešenje za prenos računa\nKategorija: Vesti 23. januar 2020\nU prostorijama Udruženja banaka Srbije danas je održana radionica i prezentacija softverskog rešenja za prenos računa u organizaciji Odbora za digitalno bankarstvo UBS. Nakon uvodnog obraćanja generalnog sekretara Udruženja banaka Srbije, Vladimira Vasića, predstavnici kompanije Blinking prezentovali su rezultate do kojih se došlo kroz projekat „Prenos računa - dokaz koncepta“. U projektu je učestvovao jedan broj banaka sa tržišta Srbije, u saradnji sa Udruženjem banaka Srbije i kompanijom Blinking.\nOvom prilikom prezentovano je softversko rešenje za prenos računa, kao i izmene i poboljšanja implementirani nakon prve radionice i predloga koje su tada dali predstavnici banaka. Kompanija Blinking predstavila je i demo rešenja za prenos računa kako bi se sa sistemom upoznali i predstavnici onih banaka koje nisu učestvovale u inicijalnom projektu i prvoj radionici, kao i predstavnici iz Narodne banke Srbije. Neka od poboljšanja sistema odnose se direktno na NBS, uključujući posebno definisanu ulogu i funkcije supervizora u sistemu.\nIzraženo interesovanje i znatan broj predstavnika banaka koji su prisustvovali prezentaciji rezultirali su plodotvornom diskusijom uz mnoštvo povratnih informacija između predstavnika banaka i Narodne banke Srbije. Ovom prezentacijom je ujedno projekat „Dokaz koncepta“ (Proof of Concept) priveden kraju.


SAD žele da se Turska povuče iz Afrina\nSAD bi bile najzadovoljnije kada bi se turske trupe "sklonile" iz sukoba u pograničnom sirijskom gradu Afrinu, rekao je danas savetnik američkog predsednika za unutrašnju bezbednost Tom Bosert.\nOn je pozvao turskog predsednika Redžepa Tajipa Erdogana da se fokusira na "dugoročne strateške ciljeve" mirnodopske Sirije, prenosi AP.\nGovoreći u Davosu, gde se održava Svetski ekonomski forum, Bosert je rekao da Turska "mora imati u vidu potencijal eskalacije dok ulazi u Siriju i Afrin".\nSAD su i ranije izražavale zabrinutost zbog turske vojne ofanzive protiv kurdske enklave na severu Sirije ali je Bosertova izjava do sada najdirektniji poziv Turskoj da se povuče.\nTurski lideri su pretili da će proširiti operaciju protiv Jedinica za zaštitu naroda (YPG) sirijskih Kurda i na druga pogranična područja, što bi moglo dovesti turske trupe u sukob s američkim snagama i njihovim kurdskim saveznicima. SAD nisu vojno prisutne u Afrinu ali se dalje na istoku nalazi nekoliko hiljada američkih vojnika.\nBosert je izjavio da bi bilo "užasno" ako bi se turske trupe sukobile s "snagama na koje se svi oslanjaju u borbi protiv Islamske države, a posebno ako u području ima američkih savetnika".\n"Svaki pogrešan proračun i eskalacija bi mogli imati ozbiljne posledice", naveo je Trampov savetnik.\nOn je priznao da Turska ima "legitimne brige za bezbednost u vezi s elementima" Sirijskih demokratskih snaga koji su "koncentrisani na njihovoj južnoj granici" ali da su te brige manje od "većih strateških potreba za stabilnom i održivom Sirijom".\nSAD se oslanjaju na YPG u borbi protiv Islamske države kao i za obezbeđivanje oslobođenih teritorija. Turska ih smatra produženom rukom kurdskih gerilaca u Turskoj i pretnjom po nacionalnu bezbednost.\nAmerička podrška Kurdima je pojačala napetosti između dve NATO saveznice.


Već tradicionalno džemat Gornji Rahić organizuje projekat iftar za omladinu kao i za stariju populaciju. Imajući u vidu složenu epidemiološku situaciju kod nas i u svijetu ovaj projekat je prošle godine čak izostao u našem džematu i okruženju.\nOve godine imajući malo ohrabrujuću situaciju uspjeli smo za naše najmlađe učenike koji pohađaju redovno mekteb organizovati kratko druženje na iftaru. Djeca su fantastična bila i doživjela jako pozitivno ovaj ramazanski poklon od džemata.\nNek ovo bude podstrek za daljnji rad na vjerskoj pouci za naše polaznike za koje pripremamo nova iznenađenja samo je na njima da redovno pohađaju nastavu i da uče, a zajednica će naći načina da ih nagradi na tom putu.\nNa kraju džemat se zahvaljuje svima onima koji su dali na bilo koji način svoju podršku ovom projektu kao i budućim projektima koji su korisni za unapređenje ambijenta i rada u džematu.


PRNJAVOR: Nacionalnim manjinama oko 40.000 KM za projekte iz kulture - Prnjavorski informativni portal\nPRNJAVOR: Nacionalnim manjinama oko 40.000 KM za projekte iz kulture\nMinistar prosvjete i kulture Republike Srpske Dane Malešević istakao je da Vlada Srpske svake godine za nacionalne manjine izdvaja određena sredstva za projekte iz kulture, a ove godine to će biti oko 40.000 KM.\nMalešević je sinoć u Prnjavoru na zabavi nacionalnih manjina rekao da su sve nacionalne manjine koje žive na području Republike Srpske veliko bogatstvo, jer se preko njih može upoznati kultura drugih naroda.\n“Danas preko tih nacionalnih manjina uspostavljamo saradnju sa određenim državama, sa Ukrajinom, Poljskom, Češkom, Slovačkom. Koliko znam ovdje ima i Rusina, Italijana i slično. To je bogatstvo jednog društva, pa nadam se i Republike Srpske”, naveo je Malešević.\nOn je naglasio da je na području opštine Prnjavor, koja je odranije poznata kao “Mala Evropa” zbog velikog broja nacionalnih manjina koje ovdje žive, uvijek bio sklad, razumijevanje i saradnja između nacionalnih manjina i srpskog stanovništva i izrazio nadu da će tako ostati i ubuduće.\nPredsjednik Saveza nacionalnih manjina Republike Srpske Franjo Rover kaže da će zabava nacionalnih manjina u Prnjavoru, koja je pod ovim nazivom održana po prvi put, preći u tradiciju, kao projekat koji je nadovezan na nekadašnje zabave naroda i narodnosti čiji je cilj, prije svega, druženje.\nPodsjetio je da je ovo projekat koji Savez nacionalnih manjina Republike Srpske i Savez nacionalnih manjina opštine Prnjavor organizuju u saradnji sa Ministarstvom prosvjete i kulture Republike Srpske, Ministarstvom za ljudska prava BiH i opštinom Prnjavor.\nZabavi je prisustvovao načelnik opštine Prnjavor Darko Tomaš koji je rekao da je ova opština uvijek podržavala aktivnosti svih udruženja i vrsta organizovanja nacionalnih manjina i izrazio uvjerenje da će u narednim godinama ta saradnja biti na višem nivou.\nTomaš je naglasio da je potrebno jedinstvo i dobar odnos svih koji žive u lokalnoj zajednici, jer se samo tako može napraviti korak više ka novom razvoju opštine Prnjavor, kao i stvaranju još boljih odnosa sa nacionalnim manjinama.\nZabavi nacionalnih manjina u Prnjavoru prisustvovao je i ministar za ekonomske odnose i regionalnu saradnju Republike Srpske Zlatan Klokić.


SportDC - Vesti - Prva liga RS - Skupština odlučuje o upravi Rudar Prijedora\n20.06.2018 Slavko Basara /Sportski žurnal\nPosle neuspešne sezone u kojoj nije ostvaren prioritetni zacrtani cilj – titula u Republici Srpskoj i povratak u Premijer ligu BiH, i to u godini kada je klub slavi 90. rođendan. Zbog toga rukovodstvo Rudar Prijedora je na poslednjem sastanku Upravnog odbora donelo odluku da svoje mandate stavi na raspolaganje Skupštini, drugi put za tri meseca.\nPredsednik najvišeg klupskog tela Ognjen Hrnjak kandidovao je dnevni red za dvanaestu sednicu Skupštine Rudar Prijedora koja će da bude održana večeras (19 časova) u Velikoj sali Rudničke direkcije u ulici Jovana Raškovića, a na kojoj će se razmatrati dalji status tročlanog Upravnog odbora u sastavu: Dalibor Majkić, predsednik i Ranko Vučković i Stojan Janjetović, članovi.\n-U skladu sa odlukom Skupštine kluba sa osme vanredne sednice održane 23. marta na kojoj je zaključeno da se sedam dana po završetku sezone sazove, po Statutu, radovna godišnja sednica najvišeg tela, uputio sam poziv članovima i svim relevatnim faktorima, dakle i sponzorima, ali i predstavnicima Upravnog odbora poziv. Dnevni red koji sam kanidovao podložan je i dopunama i izmenama, a pored izglasavanja (ne)poverenja Upravnom odboru Skupština će se izjasniti i o šestomesečnom finansijskom poslovanju kluba. Takođe, pred delegatima Skupštine biće i izveštaji Upravnog odbora, seniorskog i omladinskog takmičarskog pogona – istakao je Ognjen Hrnjak, predsednik Skupštine Rudar Prijedora.\nFudbalska javnost u Gradu na Sani priželjkuje nove ljude na čelu kluba s jasnim ambicijama i vizijama, jer je aktuelno rukovodstvo, po mnogima, “prokockalo” sva do sada ukazana poverenja, ali ipak o svemu će se i dalje pitati tri glavna sponzora: Arcelor Mital, Grad Prijedor i RŽR “Ljubija”.\n-Poštujući odluku Skupštine i ceneći trenutnu situaciju u klubu smatram da je neophodno da se sednica održi jer ima dosta tema o kojima treba da razgovaramo otvoreno, argumentovano u demokratskoj atmosferi. Mislim da će se doneti značajne odluke za klub jer pre svega treba da se reši status aktuelnog Upravnog odbora da se znaju sledeći koraci i potezi. Moramo da napravimo put za buduće delovanje kluba, a to možemo samo ako definišemo stvari koji su nam barijere. Videćemo u kojem pravcu će sve to da ide, ne bih ništa da prejudiciram. Ne bežimo ni od jednog pitanja, a isto tako ni odgovora – rekao je na kraju Ognjen Hrnjak.\nNa pitanje da li Rudar Prijedor može iduće sezone da juriša na prvo mesto Hrnjak je odgovorio:\n-I sada mislim da smo u prošloj sezoni imali najbolji i najkvalitetniji tim, ali deset bodova prednosti Zvijezde-09 su činjenica. Nažalost, nismo uspeli niti smo ostvarili zacrtani cilj. Šta je tu je, to je iza nas, ne kažem da se o tome ne treba pričati, ali u zdravoj debati treba da dođemo do zajedničkih rešenja u korist kluba. Ove sezone će biti mnogo teže stići do prvog mesta jer su tu sada Drina, Kozara, Slavija, Sloga Gornje Crnjelovo, Modriča, još ako dođe i banjalučki Borca biće žestoka konkurencija.\nOgnjen Hrnjak i Dalibor Majkic


Gjeraqina Tuhina | 31. maj 2021.\nPodvlači se da se, za razliku od prethodnih izveštaja ove prirode, ovaj put ne koriste termini koji se odnose na kvalifikaciju kašnjenja u ispunjavanju obaveza (poput npr. „ozbiljna kašnjenja“).\n„Ovo ‘resetovanje sata’ ne znači da su duga kašnjenja koja su prethodno zabeležena nužno nestala“, upozorava se u dokumentu.\n„Biće potrebno vreme da bi se moglo proceniti da li se jedan broj najnovijih inicijativa koje potiču od nove vlade (Srbije) sprovode kako je predviđeno, u opipljiva poboljšanja statusa quo. Takva opipljiva poboljšanja zahtevaće održiv, intenzivan nivo angažovanja i napredak u reformama od strane srpskih vlasti“, piše dokumentu.\n„Taboidi koriste informacije o tekućim istragama ili slučajevima. To rezultira diskreditacijom članova pravosuđa ili tužilaštva“, navodi se u dokumentu.\nU poglavlju koji se tiče nestalih lica piše da je nastavak dijaloga Srbije i Kosova u julu prošle godine „dao novi podsticaj“ radu Međunarodnog komiteta Crvenog krsta kao predsedavajućem radne grupe za nestala lica, koji je održao tri sastanka u toku 2020 godine. To je, kako stoji, dovelo do zajedinčkog iskopavanja na lokaciji Kiževak, na jugu Srbije, uz podršku Međunarodne komisije za nestala lica i EULEX-a.\n„Slučajevi pretnji i nasilja nad novinarima i dalje predstavljaju razlog za zabrinutost, a celokupno okruženje za nesmetanu slobodu izražavanja treba ojačati, posebno u praksi“, podvlači se u izveštaju EK.\n„Srbija se nije razišla od vizne politike EU, ali takođe nije preduzela konkretne korake da se dalje uskladi sa njom“, zaključuje se u dokumentu.\nEvropska komisija Tabloidi\n← Medijske veze i uzroci: Umro Šekspir, pa šta?\nNDNV zvanično prva registrovana organizacija u Srbiji koja pruža zaštitu od SLAPP tužbi →


Vesti online / Vesti / Svet / Štrahe: U Interpol tek posle rešenja\nAustrijski vicekancelar Hajnc Kristijan Štrahe\n* Dačić: Broj država koje su priznale Kosovo do kraja godine biće ispod 100\n* Govore "okrenite se budućosti", a misle "priznajte Kosovo"\nOn je pojasnio da Austrija negativno gleda na članstvo Kosova u Interpolu, jer najpre treba razjasniti pravno stanje u skladu sa rezolucijom UN 1244.\n- Sve dok nemamo rešenje u skladu sa Rezolucijom 1244, a ona je obavezujuća za obe strane, ne može se govoriti o članstvu u Interpol i vojsci. Bez rešenja koje je u skladu sa Rezolucijom 1244 nema daljih koraka - poručio je Štarhe.\nŠtrahe je podvukao da ako dve strane postignu kompromis, a razmenu teritorija vide kao mogućnost za postizanje održivog rešenja, prema kojem bi deo severa Kosova gde žive Srbi, i deo Srbije u kojem žive Albanci razmene, to trebalo da se razmotri.\n- Uvek smo imali stav da pogođene strane treba da daju predloge i da dogovor mora da bude održiv. Ako sve dve strane dogovore oko kompromisnog rešenja međunarodna zajednica bi to trebalo da poštuje, jer bi se time problem održivo rešio, a onda više ništa ne bi stajalo na putu budućem punom priznanju Kosova i imali smo pravno razjašnjenje u vezi Rezolucije 1244 - objasnio je on.\n- Zato što je tada bilo prihvaćeno od međunarodne zajednice, na osnovu mironog dogovora dve strane, sada ne bi bilo moguće na Balkanu - kazao je Štrahe.\nŠtrahe je naglasio da se mora razumeti da je Kosovo od bitnog interesa za Srbiju i da se po tom pitanju treba obazrivo odnostiti.\nOn je istakao da je bitno da se u pozitivnom dugu dođe do održivog rešenja, koje bi obe strane prihvatile, jer bi tada budućnost Balkana mogla pozitivno da se razvija u pravcu Evrope. Štrahe je rekao da već duže neguje prijateljski kontakt sa srpskim političarima i da se to sada diže i proširuje na nivo dve vlade.\nŠtrahe je rekao da Austrija želi da podstakne i podrži blagostanje, mir i stabilnost na Balkanu, a pristupni proces su najbolje sredstvo za to.\nSRBIJA Prva osuda iz sveta: "Carine su bezobrazluk prve klase"


Film “The French Dispatch“ otvara 27. Festival autorskog filma - Kulturni kišobran\nFilm “The French Dispatch“ američkog reditelja i scenariste Vesa Andersona otvoriće 27. Festival autorskog filma (FAF), koji će se održati u Beogradu i gradovima širom Srbije od 26. novembra do 3. decembra na već tradicionalnim lokacijama.\nRevolucija, kulinarstvo, slikarstvo i zatvor samo su neke od tema koje Anderson vešto prikazuje u ovom ljubavnom pismu novinarima i odi novinarstvu. Inspirisan ranim početkom Nju Jorker magazina, ali i sa željom da snimi film u Francuskoj, reditelj smešta radnju u izmaštan gradić u kojem se nalazi “Francuska depeša“, ispostava izmišljenog američkog dnevnog lista Liberty, Kansas Evening Sun.\nLjubitelji Andersona imaće priliku da, pored njegove uobičajene glumačke postave – Ovena Vilsona i Bila Mareja – uživaju u izuzetnom glumačkom ansamblu u kojem čak i sporedne uloge tumače veliki glumci. Benisio del Toro, Ejdrijen Brodi, Tilda Svinton, Lea Sejdu, Franses Mekdormand, Timoti Šalame, Elizabet Mos, Džefri Rajt i Matje Amalrik samo su neka od imena koja tumače Andersonove likove i neobične novinare “Francuske depeše“.\n“The French Dispatch“, deseti po redu dugometražni film reditelja, po svemu je vesandersonovski prepoznatljiv i zaigraće pred beogradskom publikom u petak 26. novembra 2021. godine.\nAndersonovo ostvarenje “Hotel Grand Budapest“ odnelo je čak četiri nagrade Oskar i pet BAFTA nagrada, dok je “Ostrvo pasa“ dobilo Srebrnog medveda na filmskom festivalu u Berlinu. Pored ova dva nagrađivana naslova, Anderson je svoj upečatljiv stil pokazao u filmovima “Fantastični gospodin Lisac“, “Voz za Dardžiling“, “Kraljevstvo izlazećeg Meseca“, “Porodica čudaka“ i mnogim drugim.\nfestival autoskog filma, francuska depeša, the french dispatch, ves anderson\nBranko Đurić Đuro: Vjerujem da će se publika opustiti uz ovaj film\nOtvoren 27. Festival autorskog filma; Marković: Uvek je to bio bastion prema neukusu


Bogat program festivala KAKTUS 2020 i premijera filma "Kreativni gen" - WANNABE MAGAZINE\nŠesti nacionalni festival KAKTUS 2020 ove godine trajaće tri dana. Konferencijski deo festivala, sa predavanjima najboljih i najnagrađivanijih svetskih kreativaca i komunikacionih stručnjaka, biće održan 3. i 4. novembra online na sledećoj platformi. Trećeg dana, odnosno 5. novembra u Cineplexx Ušće Shopping Center, biće organizovana premijera prvog dugometražnog dokumentarnog filma o razvoju advertising industrije u Srbiji, pod nazivom “Kreativni gen”, kao i promocija drugog izdanja publikacije ADBOOKA i godišnja dodela strukovnih nagrada KAKTUS 2020 i KAKTUS Talents.\nKao i prošle godine, KAKTUS 2020 ponudiće učesnicima kvalitetan i raznovrstan konferencijski program iz različitih oblasti integrisanih komunikacija. Među glavnim predavačima ove godine nalaze se i Ioana Filip – SVP Global Executive Creative Director, Energy BBDO, Čikago, Renato Zandoná – Executive Creative Director (AKQA, São Paulo), Joao Flores – Chief Creative Officer, Dentsu Aegis -Network Singapur, Sandra Bold – Global Creative Director, Publicis Italija i Elav Horwitz, SVP Global Innovation Director u McCann Worldgroup Njujork.\nTreći dan festivala započeće promocijom drugog izdanja publikacije ADBOOKA, pod sloganom “The power is in you!” ADBOOKA ove godine slavi kreativnu moć ljudi koji rade u advertising industriji i koji svojom kreativnošću menjaju stvari u društvu i struci. ADBOOKA je projekat humanitarnog karaktera, pa će, kao i prošle godine, deo tiraža biti u slobodnoj prodaji po ceni od 30 evra po komadu, a sav novac koji se prikupi od prodaje tiraža biće doniran SOS Dečijim selima Srbija.\nZa treći dan festivala zakazana je i premijera prvog dugometražnog dokumentarnog filma o razvoju advertising industrije u Srbiji, pod nazivom “Kreativni gen”. Ovo je prvi dugometražni film o struci ikada snimljen u Srbiji. Film su snimili Marketing mreža, u saradnji sa agencijom Real Grupa RGS i LCF Produkcijom, dok vizuelno rešenje filma potpisuje agencija Ovation BBDO.\nViše informacija o festivalu i programu možete pronaći na sajtu.


Osmanhodžić: Mi danas nemamo šta izgubiti, idemo tamo da igramo utakmicu\nFudbaleri Slobode u subotu, 28. jula igraju utakmicu 2. kola BHT Premijer lige BiH protiv novog člana elitnog ranga bh. fudbala, FK Zvijezda 09. Sloboda je sezonu otvorila utakmicom protiv aktuelnog prvaka, HŠK Zrinjski koju su crveno-crni izgubil...\nSeid Zukić novi igrač FK Sloboda\nBosanskohercegovački fudbaler, Seid Zukić novi je igrač FK “Sloboda” Tuzla. Ovaj napadač, nakon što je dogovorio uslove sa rukovodstvom kluba, pridružio se crveno-crnim gdje će se zadržati narednu sezonu. Inače, Zukić je protek...\nSloboda i Husinski Rudar Zrinski odigrali prijateljski susret (FOTO)\nFudbaleri Slobode gostovali su u utorak u mjestu Husino gdje su odigrali prijateljsku utakmicu protiv NK Husinski Rudar Zrinski. Bila je ovo prilika da stručni štab crveno-crnih pruži priliku svim fudbalerima koji su na raspolaganju te da se oživi fud...\nSloboda danas igra protiv NK Husinski Rudar Zrinski\nFudbaleri Slobode, utorak poslijepodne (24.07.2018.) odigrat će prijateljsku utakmicu na Husinu protiv NK Husinski Rudar Zrinski. Utakmica će se igrati na na stadionu Husinski Rudar sa početkom u 18 sati, a biće to prilika da se ojačaju prijate...\nFudbaleri Slobode otvorili su novu sezonu u BHT Premijer lige BiH utakmicom protiv aktuelnog prvaka BiH, HŠK Zrinjski u kojoj su upisali minimalan poraz rezultatom 0:1. Početak utakmice na Tušnju obilježen je ispitivanjem pulsa na obje strane, s time ...\nUtakmicom protiv aktuelnog prvaka BiH, HŠK Zrinjski Mostar, u subotu, 21. jula sa početkom u 20 sati, fudbaleri Slobode otvaraju sezonu 2018./2019, a tim povodom danas je na stadionu Tušanj održana redovna konfernecija za medije na kojoj su pristunim ...\nGoran Čokorilo, srbijanski 30-godišnji golman nosit će naredne sezone dres FK “Sloboda” Tuzla. Ovaj iskusni čuvar mreže pronašao je zajedničku riječ sa Upravom kluba tako da će u sezoni 2018./2019. biti stanovik Rudarske 2. Srbijanski...\nAleksandar Ignjatović i naredne sezone će igrati u dresu FK “Sloboda” Tuzla. Ovaj iskusni fudabler danas je dogovorio uslove sa Upravom kluba iz Rudarske 2 te će u nastavku svoje bogate karijere boraviti na stadionu Tušanj. Ignjatović se ...\nGoran Vukliš je član FK Sloboda Tuzla\nGoran Vukliš, 30-godišnji golman dogovorio je danas uslove sa predstavnicima FK “Sloboda” Tuzla čime je postao novo pojačanje kluba iz Rudarske 2. Vukliš je u Tuzlu stigao iz FK “Borac” Banja Luka i sigurno je da će predstavl...\nPrema odluci Upravnog odbora FK “Sloboda” Tuzla, cijena redovne ulaznice za domaće utakmice Slobode u sezoni 2018./2019. koštati će 5 KM zapadna i 5 KM sjeverna tribina, dok će ulaznica za navijačku grupu “Fukare” koštati 3 K...


Košarkaši Borca posetili Ustanovu za dnevni boravak dece, mladih i odraslih sa smetnjama u razvoju - Basketball club Borac\nTom prilikom korisnicima usluga darivali su novogodišnje paketiće!\nKošarkaši Borca su između trijumfa nad Slobodom i gostovanja u Novom Sadu posetili čačanski “Zračak”. Reč je o Ustanovi za dnevni boravak dece, mladih i odraslih sa smetnjama u razvoju. Čačanski košarkaši su, uz pomoć kompanije P…S…fashion, darivali novogodišnje paketiće. Inače, PS je sponzor KK Borac.\n“U ime ekipe izražavam zahvalnost što smo danas u Zračku. Lep gest našeg kluba, sponzora i svakako ćemo se uvek odazivati ovakvim akcijama. Ako smo korisnicima Zračkovih usluga posetom ulepšali dan osećam veliko zadovoljstvo i sreću”, kazao je kapiten Borca Uroš Čarapić.\nČlan Gradskog veća, profesor fizičke kulture u Zračku i nekadašnji košarkaš Nemanja Trnavac zahvalio se Borcu na divnom gestu.\n“Borac je prvi u oba takmičenja KLS i ABA 2 ligi. Reprezentuje naš grad na pravi način, a igrači su stigli da deo radosti podele sa nama u Zračku. U ime naše dece i ostalih korisnika usluga veliko hvala na izdvojenom vremenu, pažnji, novogodišnjim paketićima, druženju… U našoj novoj sali ubacili smo i neki koš. Još jednom zahvaljujem se PS – u, Borčevim trenerima i igračima”, zaključio je Trnavac.\nBorac,Čačak,Nemanja Trnavac,PS,Uroš Čarapić,Zrašak\nMarko Marinović: Pripreme se odvijaju prema planu, Borac će biti spreman na sve izazove 12.08.2020\nJuniorski sastav Borca uveliko se priprema za predstojeću sezonu 10.08.2020


U Beloj Crkvi obeležen Svetski dan turizma (VIDEO) - Radio Bela Crkva\nPočetna > Vesti > Društvo > U Beloj Crkvi obeležen Svetski dan turizma (VIDEO)\n„Obeležavanjem današnjeg datuma pokušaćemo da podignemo svest o stvarnom doprinosu turizma održivom razvoju. Centralna tema ovogodišnjeg Svetskog dana turizma jeste važnost digitalnih tehnologija u turizmu, pružanje mogućnosti za inovacije i priprema sektora za budućnost rada“ – rekao je Novica Jovanović, direktor Turističke organizacije opštine Bela Crkva.\nŠtand Turističke organizacije su posetili i učenici završne godine Tehničke škole „Sava Munćan“ koji pohađaju smer Turistički tehničar.\n„Drago mi je što su i učenici Tehničke škole „Sava Munćan“ ovde danas sa nama, a mi smo se potrudili da ih upoznama sa aktivnostima i radom Turističke organizacije naše opštine. Sa Tehničkom školom imamo odličnu saradnju pa će i ova završna godina turističkih tehničara raditi deo svoje praktične nastave kod nas“ – ističe Jovanović.\nIz Turističke organizacije opštine Bela Crkva ističu da su pri obeležavanju Svetskog dana turizma uručili zahvalnice svima koji su pomogli u toku protekle turističke sezone, a naročito pri organizaciji i promociji manifestacije „Leto u parku 2018“.\nDruštvoBela Crkva, svetski dan turizma, TOBC, Turistička organizacija


07-12-2019 21:28 Izdvojeno Srbija Politika\nSocijalistička partija Srbije sutra će održati sednicu Glavnog odbora, i konačno, posle godinu dana čekanja, izabrati najuže rukovodstvo.\nIvica Dačić, Sps (Foto: Jutjub)\nU vrhu stranke biće sedam umesto šest potpredsedničkih mesta, a na toj poziciji prvi put će se naći šef poslaničkog kluba SPS Đorđe Milićević.\nMesto potpredsednika zadržaće i predsednik Skupštine opštine Surdulica Novica Tončev, ekskluzivno saznaje Blic . Kako je potvrđeno Blicu, lider SPS Ivica Dačić spremio je još jednu novinu - svako od potpredsednika dobiće svoja operativna zaduženja.\n- Bajatoviću će , kojem će kako je i očekivano, pripasti Vovodina. Potpredsednik će biti i ministar za državnu upravu i lokalnu samoupravu Branko Ružić, koji će kao zaduženje dobiti centralnu Srbiju, a pod palicom ministarke Slavice Đukić Dejanović biće Forum žena. Potredsednik Žarko Obradović biće zadužen za politička pitanja, a istoričar Predrag Marković za program stranke –navodi sagovornik.\n- Svi će podnositi izveštaje, i snositi posledice za uspehe ili neuspehe za deo za koji su zaduženi. Niko od dosadašnjih šest potpredsenika, Tončev, Antić, Ružić, Obradović, Dejanović, Bajatović, nije ostao bez funkcije, ali to ne znači da će i sledeći put biti tako. Svako ima svoj zadatak na izborima, i ako ne bude ostvario dobar rezultat, ostaje bez funkcije - kaže sagovornik.\nPročitajte OVDE kako je protekao jubilarni protest u Beogradu.


Rumenige: "Smanjite broj meèeva" - B92.net\nRumenige: "Smanjite broj meèeva"\nPredsednik Evropske klupske asocijacije i prvi èovek minhenskog Bajerna Karl Hajnc Rumenige ztaži od FIFA da smanji broj reprezentativnih utakmica tokom godine.\nIzvor: B92 èetvrtak, 13.01.2011. | 16:11\n"Želimo da zaustavimo tendenciju da iz godine u godinu fudaleri moraju da igraju sve više meèeva za svoje nacionalne selekcije", rekao je Rumenige u ime najboljih evropskih klubova.\nNekadašnji reprezentativac Zapadne Nemaèke poruèio je da "niko sem klubova ne plaæa fudbalere" i dodao da je logièno da se oni pobune i zatraže promene kalendara takmièenja.\nGovoreæi o prošlonedeljnom predlogu predsednika FIFA Sepa Blatera da se u narednom periodu zbog preoptereæenja igraèa moraju smanjiti nacionalne lige, Rumenige je istakao da on ima suprotnu ideju - da se državni timovi redje okupljaju.\n"Izrièito se protivim reformama formata klupskih takmièenja koje za cilj imaju manje okršaja izmedju ekipa. Oèekujem da se narednih meseci sastanem sa Blaterom i da zajednièki pronadjemo rešenje u realnim okvirima", naglasio je Rumenige.\nOn je podsetio na primer prvotimca Bajerna i èlana reprezentacije Nemaèke Filipa Lama, koji je tokom prošle godine odigrao èak 83 meèa, uz ocenu da takvi fizièki izazovi ostavljaju igraèe "potpuno ispražnjenim".\n"U ranijim dogovorima sa FIFA smo popustili, pa smo izmenili model igranja u Ligi šampiona. Umesto nekadašnjih 19, sada u elitnom evropskom takmièenju do finalnog okršaja imamo 13 termina. I šta smo dobili zauzvrat? Danas imamo reprezentativnih utakmica više nego ikada", razoèarano je konstatovao Rumenige.\nSastanak grupacije koja okuplja 197 najboljih timova na "Starom kontinentu" zakazan je za februar u Ženevi, a oèekuje se da èelnici evropskih giganata do tada formulišu model koji bi se primenjivao od 2014. godine.\nU 2011. godini FIFA je rezervisala 13 termina za reprezentativne akcije - deset za takmièarske okršaje i još tri za prijateljske susrete. Klubovi su, osim toga, dužni da puste igraèe na okupljanja nacionalnih selekcija za Azijski kup, koji se upravo održava u Kataru, Gold kup KONKAKAF-a u SAD u junu i Kopa Amerika u Argentini mesec dana kasnije.


Mirsad Đerlek da uputi izvinjenje građanima Novog Pazara | ISG\nInicijativa slobodnih građana osuđuje izjavu Mirsada Đerleka, državnog sekretara u Ministarstvu zdravlja, u kojoj je građane Novog Pazara nazvao ludacima i narodu kojem je pre svega potreban neuropsihijatar.\nJedan od gostiju jutarnjeg programa na TV PINK je nedavno, govoreći o situaciji sa pandemijom u Novom Pazaru, citirao Mirsada Đerleka koji je rekao da „za te ludake najviše treba neuropsihijatar“.\nISG poziva Mirsada Đerleka, bivšeg gradonačelnika Novog Pazara i bivšeg direktora Opšte bolnice u našem gradu, da što pre uputi izvinjenje građanima Novog Pazara jer je najdublje uvredio građane koji su mu pre više od decenije dali poverenje na izborima.\nPodsećamo Mirsada Đerleka da je građanima Novog Pazara najpotrebnija pravda, ostvarenje svih građanskih prava i kvalitetna zdravstvena usluga.\nKoristimo priliku da podsetimo javnost da je sadašnji državni sekretar u Ministarstvu zdravlja poznat u javnosti kao Mirso 357 i da je taj nadimak dobio po načinu zapošljavanja u Opštoj bolnici.\nMirsad Đerlek je jedan od najodgovornijih za katastrofalno stanje u Opštoj bolnici ali i u Novom Pazaru jer je za vreme njegove „vladavine“, korupcija postala normalna pojava, a njegova, sada već rasformirana stranka, bila stecište loših pojava u Sandžaku.\nSramotno je da Đerlek naziva građane Novog Pazara ludacima, a da i dalje dolazi u Novi Pazar „pokušavajući da pomogne“ u borbi protiv virusa.\nDa je stanje u našem pravosuđu iole normalno, Mirsad Đerlek ne bi bio na slobodi i ne bi mu trebao ni neuropsihijatar, već advokat odbrane u krivičnim postupcima koji bi se vodili protiv njega zbog velikog broja koruptivnih dela u koje je umešan.\nInicijativa slobodnih građana će i dalje pomno pratiti izjave političara iz našeg regiona i upozoravati građane na izjave i dela ljudi koji bi trebalo da se bave zaštitom javnih interesa, a ne da nižu sramotne uvrede na račun građana Sandžaka.


rešavanje - Sputnjik Srbija\n01:40 23 April 2021\nPredsednik političkog saveta ukrajinske partije Opoziciona platforma — Za život Viktor Medvedčuk izjavio je da, sudeći po tome što on neće moći da predstavlja Ukrajinu u pregovorima sa Rusijom, tim novoizabranog predsednika Vladimira Zelenskog nema nameru da rešava konflikt u Donbasu.\nJapan po hitnom postupku rešava teritorijalni spor sa Rusijom?\nPremijer Japana Šinzo Abe namerava da predloži ruskom predsedniku Vladimiru Putinu da ubrza proces pregovora kako bi se rešilo teritorijalno pitanje između dve zemlje koje datira još od vremena Drugog svetskog rata, prenose mediji.\nRusija povlači prvi zvaničan potez posle susreta Putina i Trampa\nPoslanici ruske Državne dume nameravaju da formiraju parlamentarsko krilo u čijem sastavu će raditi stručnjaci kako bi rešavali bilateralne probleme između SAD i Rusije, izjavio je šef komiteta za međunarodne odnose Donjeg doma ruskog parlamenta Leonid Slucki.\nErdogan: Vojni sukob u Donbasu rešiti što pre\nDe Mistura: Susret Putina i Makrona može da ubrza rešavanje sirijske krize\nSusret ruskog i francuskog predsednika Vladimira Putina i Emanuela Makrona mogao bi da doprinese ubrzanom pronalasku rešenja za sirijski konflikt, izjavio je specijalni izaslanik Ujedinjenih nacija za Siriju Stafan de Mistura.\nKina spremna da reši nesuglasice sa Južnom Korejom\nKina je spremna da na osnovu zajedničkog razumevanja i poverenja na adekvatan način reši nesuglasice sa Južnom Korejom, poručio je predsednik te države Si Đinping novom predsedniku Južne Koreje Mun Dže Inu, čestitajući mu na izboru.\nLavrov: Rusija i SAD mogu da reše probleme u svetu\nUkoliko Moskva i Vašington budu zainteresovani, mogu da doprinesu efikasnom rešavanju problema u svetu, a posebno je potrebna koordinacija napora obeju strane u borbi protiv terorizma, izjavio je ministar spoljnih poslova Rusije Sergej Lavrov.\nMože li Orban protiv Merkelove?\nMađarski premijer nudi svoj plan za rešenje imigrantske krize koji se dijametralno razlikuje od plana nemačke kancelarke, što bi moglo da dodatno poljulja EU.\nMoskva spremna da bude posrednik između Rijada i Teherana\nMoskva izražava duboku žalost zbog eskalacije tenzija između Saudijske Arabije i Irana i spremna je da bude posrednik u procesu rešavanja konflikta, saopštio je visoki zvaničnik ruskog Ministarstva za inostrane poslove, a preneli lokalni mediji.


Počinje suđenje za ubistvo Slavka Ćuruvije - Vijesti.me\nDUGO OČEKIVANI PROCES\nFoto: Beta/AP Autor: Jelena Jovanović\nU Specijalnom sudu u Beogradu danas počinje suđenje četvorici nekadašnjim pripadnika Državne bezbjednosti Srbije, koji su optuženi za za ubistvo novinara i vlasnika "Dnevnog telegrafa" Slavka Ćuruvije.\nNa optuženičkoj klupi naći će se nekadašnji načelnik Resora DB Radomir Marković, šef beogradskog centra DB-a Milan Radonjić i glavni obavještajni inspektor u Drugoj upravi Resora Ratko Romić.\nPripadniku rezervnog sastava tog resora Milanu Kuraku sudiće se u odsustvu, jer je u bjekstvu.\nSrpski mediji prenose da će Markovića u sudnicu dovesti iz zatvora u Požarevcu, gdje izdržava četrdesetogodišnju zatvorsku kaznu, a Radonjić i Romića iz pritvora Okružnog zatvora u Beogradu, u kojem su od hapšenja 13. januara 2014. godine.\nMarković, Radonjić, Romić i Kurak terete se da su "iz niskih pobuda" ubili Ćuruviju. Marković se tereti da je to djelo izvršio podstrekavanjem, a ostali su optuženi kao saizvršioci. Optuženima prijeti kazna od 30 do 40 godina zatvora.\nMeđu dokazima koje je predložilo tužilaštvo je saslušanje oko 90 svjedoka - bivših pripadnika DB-a, "zemunskog klana", Jedinice za specijalne operacije, političara i drugih.\nKljučni svjedok je nekadašnji komadant Jedinice za specijalne operacije Milorad Ulemek Legija, koji se nalazi na izdržavanju kazne od 40 godina zatvora.\nĆuruvija je ubijen 11. aprila 1999. godine, tokom NATO bombardovanja SR Jugoslavije, u dvorištu zgrade u kojoj su se nalazile prostorije marketing službe "Dnevnog telegrafa". U vrijeme ubistva Ćuruvije na vlasti u Srbiji je bila koalicija SPS, JUL i SRS.\nИма ли још које убиство, а да га нијесу натоварили Марковићу?


Научни камион у Смедереву - ELEMENTARIJUM\nNaučni kamion u Smederevu\nU susret osmoj Noći istraživača, Naučni kamion Centra za promociju nauke od 4. do 8. septembra u Smederevu\nU susret osmoj Noći istraživača, Naučni kamion kao putujuća laboratorija i prostor za radionice, izložbe i predavanja, dočekuje sve zainteresovane posetioce u Smederevu od 4. do 8. septembra.\nU Naučnom kamionu pripremljen je bogat program interaktivnog tipa, bez obzira na uzrast i predznanje. Manifestacija Noć istraživača se ove godine održava 29. septembra u 7 gradova Srbije.\nNoć istraživača, kroz projekt ReFocuS, koordiniše i vodi tim iz Instituta za biološka istraživanja ”Siniša Stanković”, a u projektu učestvuju Centar za promociju nauke, Beograd, Prirodno matematički fakultet, Niš, Zavod za zaštitu spomenika kulture, Kragujevac i kao partner, Regionalni centar za profesionalni razvoj zaposlenih u obrazovanju Smederevo.\nIdeja Noći istraživača je demistifikacija nauke i približavanje naučnih koncepata i načina razmišljanja širem delu populacije, kao i upoznavanje sa istraživačima i njihovim radom.\nNačni kamion biće postavljen ispred Regionalnog centra, zgrada „Monopola“, Goranska bb.\nIstražite više o gostovanju Naučnog kamiona u Smederevu.\nDogovor o Međunarodnoj svemirskoj stanici


DS: Zaustaviti bezumnu kampanju kojom se raspiruje mržnja - Izazov\nDS: Zaustaviti bezumnu kampanju kojom se raspiruje mržnja\nNovi magazin 13. februara 2019. 19:00\nDemokratska stranka (DS) zatražila je danas momentalno i trajno zaustavljanje „bezumne“ kampanje koju, kako navode, sprovodi režim, svesno i namerno raspirujući mržnju i neistomišljenike lažno predstavljajući kao neprijatelje.\n„Danas je na društvenim mrežama atakovano na narodnog poslanika Balšu Božovića. Retorika koju koriste predsednik i premijerka prenose njihovi epigoni ispisujući optužnice i presude nevinima, čija jedina krivica je doslednost, hrabrost i pravednost. Ovim je na nedvosmislen način demonstriran odnos vlastodržaca prema najvišem zakonodavnom telu koje se ne brani proklamacijama već poštovanjem i jednokopravnošću“, navodi se u saopštenju DS-a.\nOni navode da u slučajevima kada su socijalne mreže zloupotrebljene za etiketiranje članova SNS mobilisala se sa pravom javnost u kritici, a da sada kada se Balši Božoviću najgnusnije poručuje da ce doživeti sudbinu ubijenog prvog, demokratskog premijera Zorana Đinđića izostaje akcija nadležnih organa i jasno određenje vlasti prema zločinačkom naumu pojedinca ili grupe iznikle u kontaminaranom javnom prostoru.\nPoslaniku DS Balši Božoviću upućene su pretnje na društvenoj mreži Tviter koje je prijavio policiji.\n„Ovi iz DS spremaju kandidata da pravi društvo Đinđiću, predugo je sam …“, naveo je jedan od korisnika Tviter, a ispod poruke je stajala izjava Balše Božovića o dešavanjima u Republici Srpskoj.


Ruska stranka razmatra legalizaciju prostitucije - Klix.ba\nŽene tretiraju kao robove Ruska stranka razmatra legalizaciju prostitucije\nŽene tretiraju kao robove\nRuska stranka razmatra legalizaciju prostitucije\n27.11.2012. u 08:29\nRuska partija Prava stvar saopštila je danas da u svojoj platformi razmatra legalizaciju prostitucije, ako javnost to podrži.\n"Želimo da skrenemo pažnju na taj problem i da te žene rade u nepodnošljivim uslovima, kao i da se tretiraju kao robovi, a zatim ih odbace na ulicu", rekao je portparol Andrej Dunajev za list "Izvestija".\nOn je dodao da žene često "regrutuju" kriminalci ili, što je veoma čest slučaj, korumpirani policajci.\nDunajev je istakao da je pitanje legalizacije prostitucije od velike važnosti za javnost, navodi RIA Novosti.\n"Zapanjen sam koliko je pažnje privukla ova problematika. O ovoj temi se treba razgovarati u okviru pitanja modernog ropstva. Riječ je o ženama koje rade u seks industriji i ženama koje dolaze iz inostranstva, a koje žive kao stoka", rekao je Dunajev.\nLegalizacija prostitucije omogućila bi ženama da uživaju ista prava kao i drugi radnici i otvoreni bordeli, garantujući im bezbjednost na radu, mogućnost redovnog zdravstvenog pregleda i penzionisanje.\nPrava stvar će naručiti istraživanje u januaru 2013. godine u dvije vodeće istraživačke agencije kako bi stekla uvid u raspoloženje javnosti što se tiče ovog pitanja.\nProstitucija u Rusiji sada nije krivično djelo, već prekršaj koji se kažnjava novčano sa oko 2.000 rubalja ili 65 dolara. Nasuprot tome, organizovanje prostitucije kažnjava se sa pet godina zatvora.\nU velikom broju evropskih zemalja prostitucija je legalizovana.\nprije 22h 50m 111\nprije 20h 8m 108\nprije 19h 55m 125


Vučić: "Srpske zračne snage jače su od svih zemalja bivše Jugoslavije zajedno!"\n– To je u razmjerima Mađarske, mjerimo se s puno bogatijim zemljama – rekao je Vučić uoči posljednjih priprema za svečanost Sloboda 2017. u povodu dana oslobođenja Beograda u Drugom svjetskom ratu i prikazu operativnih sposobnosti Vojske Srbije.\n– Kada čuvate vojnu neutralnost i kada čuvate slobodu svoje zemlje, morate biti snažni – rekao je Vučić.\nSlobodi 2017. nazočit će i ruski ministar obrane Sergej Šojgu, priopćilo je Ministarstvo obrane Srbije. Ruskom ministru u beogradskoj će zračnoj luci Nikola Tesla biti priređen svečani doček, a najavljen je njegov sastanak s ministrom obrane Srbije Aleksandrom Vulinom.\nPremda još nema službenih najava, Šojgu će se, prema saznanjima beogradskih medija, sastati i s Vučićem.


GOOGLE CHROME 84 ĆE SE BORITI PROTIV MALICIOZNIH OBAVJEŠTENJA | Hayat.ba\nObavještenja su korisna opcija na vebu, ali kako ih koristi sve veći broj ljudi, tako se pojavljuju više malicioznih verzija koje koriste hakeri.\nGoogle je upoznat sa ovim i kompanija priznaje da se obavještenja u pregledačima ne koriste uvijek za njihovu osnovnu ulogu i često postaju alatka za implementiranje malware-a ili za pristup privatnim informacijama korisnika.\nKompanija planira da se izbori sa ovim problemom tako što će dodavati sajtove sa napadnim zahtjevima za odobrenja i napadnim obavještenjima u svoj tiši korisnički interfejs za obavještenja. Korisnici će biti obaviješteni kada sajt pokuša da ih navede da kliknu na određeno obavještenje. Ovo će biti implementirano u Chrome 84 verziji, koja stiže 14. jula.


Dva niška košarkaša u kolicima među kandidatima za Evropsko prvenstvo\nPočetak/Sport/Dva niška košarkaša u kolicima među kandidatima za Evropsko prvenstvo\nNiške Vesti27. maja 2019.\nDvojica Nišlija, Bratislav Kostić i Aleksandar Dinić, nalaze se među kandidatima za sastav reprezentacije Srbije u košarci u kolicima za predstojeće Evropsko prvenstvo C divizije koje će se održati od 29. jula do 4. avgusta u Sofiji. To je potvrdio i predsednik Saveza košarkaša u kolicima Srbije, Vladimir Kuzmanović.\n„Igrači KKK “Nais”, kapiten Bratislav Kostić i Aleksandar Dinić, u planovima su SKKS-a za predstojeće pripreme i eventualni odlazak na Evropsko prvenstvo“, rekao je Vladimir Kuzmanović.\nNaime, SKKS je prosledio neophodnu dokumentaciju dvojice košarkaša u kolcima Međunarodnoj federaciji košarke u kolicima kako bi se izvršile pripreme za proces međunarodne klasifikacije. To je prvi neophodan korak da bi se igrači KKK Nais našli na širem spisku reprezentacije, dok će odluku o konačnih 16 za pripreme, doneti selektor Slobodan Banjac.\n„Želja selektora je bila da već početkom juna, na turniru u Sarajevu proveri Aleksandra Dinića. Nažalost, zbog privatnih obaveza svoj debi u reprezentaciji je odložio. Naravno, učinićemo sve da selektoru omogućimo što bolji uvid u kvalitet svih kandidata i verujem da ovaj turnir neće biti i poslednja provera”, kaže Vladimir Kuzmanović.\nAleksandar Dinić: Foto: KKK „Nais“\nPrvi čovek srpske košarke u kolicima smatra Niš jako bitnim gradom za razvoj ovog sporta. Naglašava da bez podrške Fakulteta sporta i fizičkog vaspitanja Univerziteta u Nišu i Sportskog centra „Čair“ košarka u kolicima, kako kaže, još uvek ne bi postojala.\n„Godinama se pokušavalo da Niš ima košarku u kolicima. Udruženja osoba sa invaliditetom u Nišu nisu bila aktivna u tom smeru, kakav je običaj u svetu. Naprotiv, osobe bez invalididiteta, pre svega entuzijasti, bez ikakvog materijalnog interesa, pokrenuli su ovaj sport. Tu činjenicu SKKS ima stalno na umu, pa na svaki način pomaže upravo takvim ljudima. Zato će jedan predstavnik KKK Nais iz Niša biti član delegacije na predstojećem takmičenju starog kontinenta. Da li će biti i neko od igrača ovog kluba, odlučiće selektor Slobodan Banjac”, ističe Kuzmanović.\nU KKK “Nais” se raduju činjenici da su dva igrača i trener u planu reprezentativnih akcija za prestojeće leto, ali ih to „ne skreće sa kursa“, a pohvaljuju sjajnu saradnju sa SKKS-om.\n„Veseli nas činjenica da predstavnici struke i igrača u planovima našeg saveza. To je dokaz da dobro radimo na stručnom planu i organizaciji, što mora da se nastavi. Komunikacija na predstavnicima saveza je na dnevnom nivou, ocenio bih je savršenom”, naglašava jedan od čelnih ljudi u KKK “Nais” Marko Aleksandrović.\nEvropsko prvenstvo KKK Nais Košarka u kolicima Reprezentacija Srbije\nKKK Nais na turniru BWBL u Sofiji. Dušan Lazarević obećava borbu\n“Visoka delegacija”posetila trening niških košarkaša u kolicima (VIDEO)\nKKK Nais na međunarodnom turniru osvojio PRVI pobednički trofej\nMaksimović pojačao KKK Nais


Nakon referenduma je pre izbora | Politika | DW | 27.12.2012\nNakon referenduma je pre izbora\nEgipćani su na referendumu podržali novi ustav. Sada su pred novom odlukom. Za dva meseca održavaju se parlamentarni izbori. Predsednik Mursi poziva opoziciju na dijalog, a opozicija strahuje od islamizacije države.\nTačan datum održavanja parlamentarnih izbora trebalo bi da bude poznat narednih dana. Do tada, Gornji dom egipatskog parlamenta preuzima parlamentarna ovlašćenja od predsednika Muhameda Mursija i u tom periodu donosi zakone; 270 članova tog doma parlamenta, u kojem dominiraju islamisti, u sredu (26.12.) prvi put je održalo sednicu.\nPosmatrači računaju da će Muslimanska braća na parlamentarnim izborima izgubiti znatan broj glasova s obzirom na jasne kritike na račun predsednika Mursija. Do sada su islamisti u parlamentu imali sigurnu većinu. U Gornjem domu imaju više od 70 odsto poslaničkih mesta.\nAli islamisti su upravo izvojevali pobedu s obzirom na rezultate referenduma o spornom ustavu. Skoro 64 procenta Egipćana prihvatilo je ustav kojem se opozicija žestoko protivila.\nPrvi ustav nakon svrgavanja režima Hosnija Mubaraka islamskim verskim službenicima dozvoljava veći uticaj nego do sada. S druge strane liberali, levica i hrišćani smatraju da nisu zastupljeni u novom ustavu i strahuju da on omogućava strožije tumačenje islamskog prava, odnosno šerijata.\nSAD su pozvale predsednika Mursija da premosti razdor u egipatskom društvu. Osim toga Vašington je pozvao na pregovore nakon referenduma u cilju postizanja kompromisa. Američko ministarstvo spoljnih poslova saopštilo je međutim da će i dalje pomagati zemlju na njenom putu ka ostvarivanju demokratije.\nEgipćani su na referendumu podržali predlog novog ustava\nVisoka predstavnica EU za spoljnu politiku Ketrin Ešton reagovala je uzdržano na rezultate referenduma. „Primam k znanju da je većina glasala za ustav. Takođe primam k znanju to da je izlaznost birača iznosila 33 odsto“, saopštila je Eštonova. Nemački ministar spoljnih poslova Gido Vestervele apelovao je na egipatskog predsednika Mursija da obrati pažnju na sve političke snage u zemlji.\nEgipatski mediji izveštavaju da predsednik Mursi u januaru namerava da poseti Nemačku. List „Al-Ahram“ piše da je poseta planirana za 29. januar. Mursi želi da zamoli Nemačku za pomoć u obnovi privrede, a u njegovoj delegaciji će biti i preduzetnici. Portparol vlade u Berlinu nije potvrdio datum posete, ali je saopštio da je kancelarka Angela Merkel pozvala Mursija u posetu i da je on taj poziv prihvatio.\nKljučne reči Egipat, referendum, ustav, parlamentarni izbori, Mursi\nTrajni link http://p.dw.com/p/179LE\nJapan na raskršću 09.07.2016


Rastka Petrovića - My Home Building\nRastka PetrovićaMy Home2022-01-17T13:21:48+01:00\nUrbane vile kao tip stanovanja poslednjih godina su sve popularnije. Mali stambeni objekti sa do 4 stambene jedinice su vrlo lako uspeli da se izbore za konkurentno mesto na tržištu.\nLokacija objekata je idealna za one koji bi da njihov dom bude, u pravom smislu reči, utočište za beg od gradske gužve i svog stresa koji donosi život i rad u jednom gradu u konstantnom razvoju i napretku kao što je Novi Sad.\nNedaleko od Novosadskog puta koji je najbliža veza sa centrom grada, zatim Bulevarom Evrope, i preko sa njega svim glavnim saobraćajnicama u gradu, jedna je od glavnih prednosti ove lokacije. Tendencija prepuštanja centra grada poslovanju, i izmeštanje stanovanja po obodima grada koja vlada u svetu, zahvatila je i Novi Sad, pa se tako koncept kvalitetnog života, samim tim i stanovanja izmestio.\nObjekti skromnih gabarita, oblikovani i građeni kvalitetno, a tako da odgovaraju svetskim trendovima, sa po 4 stambene jedinice projektovani su tako da odgovaraju kupcima svih profila.\nStanovi svojom organizacijom, površinom i funkcionalnošću odgovaraju različitim senzibilitetima i načinom života.\nAko ste u potrazi za mestom za život koje je daleko od zagušenosti, buke i stresa, a opet u urbanoj sredini, i komšiluk koji ne prati stalna promena stanara na pravom ste mestu.\nUkoliko tražite lokaciju dobro povezanu sa gradom, sa školom, vrtićem i sportskim centrom u blizini ponovo ste na dobrom mestu.


Bez dodatnih izbora za Srbe\nZa Organizuju za evropsku bezbednost i saradnju, koja je organizator izbora tako nesto je u ovom trenutku neprihvatljivo. “U cilju obezbedjivanja slobodnih i korektnih izbora oni se trebaju odrzati istog dana kako bi se garantovalo da svako moze glasati istog dana “, kaze glasnogovornik Lindholm.\nPredstavnici UNMIK-a do naseg javljanja nisu komentarisali ovu ideju, sem sto su rekli kako svi treba da glasaju istoga dana.\nGlasnogovornik OEBS-a je odbacio mogucnost posojanja nekog plana za odlaganje opstih izbora na Kosovu. “Trenutno ne postoji neki plan za odlaganje izbora i oni ce se odrzati na dan koji je odredjen od sefa UNMIK-a, znaci 23. oktobra “, kaze Lindholm\nI dok traju napori medjunarodne zajednice da ubede Srbe da ucestvuju na izborima, tehnicke pripreme za izbore se nastavlaju nesmanjenim intenzitetom. Tako su u pripremi glasacki listovi i oni treba da budu na vreme pripremljeni, kako bi oni koji glasaju putem poste mogli na vreme da ih dobiju.\n“Ovi glasacki listovi treba da se posalju sest nedelja prije dana glasanja“, kaze Lindholm, isticuci kako su tehnicki rokovi za politicke entitete vec prosli.\nIstovremeno medjunarodni zvanicnici na Kosovu su kazali kako ce iskoristiti sve mogucnosti kako bi obezbedili ucesca kosovskih Srba na ovim, drugim po redu , opstim izborima na Kosovu.


KARLEUŠA BLOKIRALA LANU VUKČEVIĆ: Ljuta na trinaestogodišnju djevojčicu jer je otpjevala njenu pjesmu?! – Haber.ba\nKarleuša je u komentarima ispod numere ostavila emotikone aplauza i srce, da bi se ispod njenog komentara nadovezao Lanin otac Ivan i upitao Divu zašto je blokirala Lanu\nTrinaestogodišnja Lana Vukčević iz Podgorice skoro svakodnevno snima razne covere renomiranih pjevača. Ovo čudo od djeteta bez velikog napora pjeva sve žanrove i kako je i sama ranije govorila muzika je njen život. Prije nekoliko dana Lana je snimila cover sa Valentinom Peručicom, a u pitanju je duetska pjesma Saše Matića i samoprozvane Dive Karleuše “Ne smem da se zaljubim u tebe”.\nKarleuša je u komentarima ispod numere ostavila emotikone aplauza i srce, da bi se ispod njenog komentara nadovezao Lanin otac Ivan i upitao Divu zašto je blokirala Lanu.\nMnogi su se zgrozili ovim Karleušinim gestom i nikom nije jasno zašto je blokirala djevojčicu od 13 godina bez ikakvog razloga. Ostaje nam da nagađamo: Ljubomora ili nešto sasvim drugo, uostalom vrijeme će pokazati, prenosi Express\nTeme:blokiranje, Cover, Lana Vukčević, muzika, pjevačica


Podrška Vojvodina metal klastera u procesu digitalizalne transformacije u preduzetništvu\nTemerin, 26. januar 2021. – Poseta poslovnim prostorijama i proizvodnim kapacitetima Vojvođanskog metal klastera (Vojvodina Metal Cluster) u Temerinu, bila je povod susreta pokrajinskog sekretara za privredu i turizam, dr Nenada Ivaniševića, i menadžera klastera, Zorana Pekeza, u prisustvu brojnih saradnika. Pokrajinski sekretar Ivanišević je na sastanku istakao da je saradnja sa metalskim sektorom kroz Vojvodina Metal Klaster, jednog od najvećih poslovnih udurženja na ovim prostorima, od važnosti ne samo za privredu, već i za sam Sekretarijat, a posebno prilikom kreiranja novih koncepata podsticajnih mera, jer svojim znanjem, iskustvom, metodologijom, logistikom i sprovođenjem digitalne transformacije unutar preduzeća, mogu mnogo doprineti ovom procesu.\nUnapređenje poslovanja i marketinga ženskog preduzetništva među ključnim prioritetima u narednom periodu\nNovi Sad, 25. januar 2021. – Pokrajinski sekretar za privredu i turizam, dr Nenad Ivanišević, sastao se danas sa predstavnicama Udruženja ,,Biznis na štiklama“ i Udruženjem ,,Trg preduzetništva“ iz Novog Sada, preduzetnicama okupljenim oko zajedničkih projekata, interesa i ideja, koje za cilj imaju unapređenje i afirmativno promovisanje ženskog preduzetništva i značaja poslovne i porodične žene današnjice, o čijoj vrednosti smatraju da je neophodno govoriti više i glasnije.\nUčešće na susretu privrednih komora Vojvodine i Aleksandrije, AR Egipat: intenzivirati saradnju na polju trgovine, turizma i poljoprivredne proizvodnje\nNovi Sad, 20. januar 2021. – Onlajn konferencija, inicirana i organizovana od strane Privredne komore Vojvodine, održana je danas sa ciljem da se unapredi i proširi saradnja između AP Vojvodine i Guvernata Aleksandrija, Arapska Republika Egipat, čemu doprinosi činjenica da dve republike, Srbija i Egipat, već više od stotinu godina imaju dobru saradnju na mnogim poljima, počev od privrede, poljoprivrede, turizma i drugo. Guvernat Aleksandrije jeste jedan od najvećih regiona Arapske Republike Egipat, a grad Aleksandrija je jedan od najvećih trgovačkih, industrijskih i logističkih centara u Egiptu, te je stoga veoma značajan u pogledu međuregionalne saradnje sa AP Vojvodinom. Sama konferencija predstavlja uspostavljanje veze sa ovom regijom i njenim centrom, sa ciljem kreiranja povoljnog ambijenta za domaću privredu i umrežavanje domaćih privrednika sa privrednicima iz čitavog sveta.\nRazgovori sa rektorom Bogoslovije u Sremskim Karlovcima o podizanju svesti o značaju verskog turizma na teritoriji AP Vojvodine\nSremski Karlovci, 18. januar 2021. – Pokrajinski sekretar za privredu i turizam, dr Nenad Ivanišević, posetio je sa saradnicima Bogosloviju „Sveti Arsenije Sremac“ u Sremskim Karlovcima. Rektor Bogoslovije, protojerej Jovan Milanović, predstavio je ovom prilikom ovo izuzetno zdanje u kojem je smeštena jedna od najstarijih i najvažnijih obrazovnih ustanova u Republici Srbiji. Sekretar Ivanišević je istakao da je poseta ovom svojevrsnom spomeniku kulture na našim prostorima od izuzetnog značaja, počev od činjenice da je ova ustanova druga bogoslovija pravoslavlja u Evropi, čime predstavlja podjednako vredan verski, ali i turistički objekat i svedočanstvo jedne epohe, vremena, naroda i vere.\nSekretar Ivanišević sa rukovodstvom Šida razgovarao o unapređenju turizma\nŠid, 15. januar 2021. - Pokrajinski sekretar za privredu i turizam dr Nenad Ivanišević boravio je danas u radnoj poseti opštini Šid, gde se sastao sa predsednikom Opštine Zoranom Semenovićem. Na sastanku se razgovaralo o tekućim temama i aktuelnoj situaciji i okolnostima u privredi, zatim o problemima u turizmu i radu turističkih poslenika, o tržištu rada i ekonomskim migracijama. Bilo je reči i o dragocenim turističkim, tradicionalnim, infrastrukturnim i kulturološkim resursima i potencijalima kojima raspolaže ova opština, a u koje će biti uložena znatna sredstva u narednom periodu.\nPokrajinski sekretar Ivanišević sa potpredsednikom Pokrajinske vlade Brankom Ćurčićem i generalnim direktorom Novosadskog sajma Slobodanom Cvetkovićem\nStrana 18 od 102